Puntu Eus: poz eta erronka handia | Teknopataren txokoa\n2013(e)ko ekainak 15 Teknopataren ajeak Iruzkinik ez\nZalantzarik gabe, sekulako albistea da, albiste ona noski, ICANNek .eus domeinu eskaria onartu izana. Eta ez da kasualitate hutsa izan, noski. PuntuEus Fundazioak izugarrizko lana egin du hori ahal izan dadin. Esker on mugagabea adierazteko moduko lana egin dute fundazioko lagunek, eta ‘mugagabeki’ zorioneko sentitzekoa ere bai, halako saltsatan sartzeko prest dagoen jendea dugulako. Eskariarekin batera aurkeztutako dokumentazioari errepaso azkar bat egitea besterik ez dago argi ikusteko zer tamainako diplomazia lana egin behar izan den puntu honetara iristeko.\nEskertuta eta harro egon behar dugu honelako jendea izateaz\nAlde horretatik, argi eta garbi esan beharra dago: Zorionak eta mila-mila esker PuntuEuseko kideei egindako lan guztiagatik, lan hori egindako moduagatik eta, noski, lanak eta lan egiteko moduak ekarritako emaitzagatik. Bizi ditugun garai latz hauetan, gutxitan etortzen dira halako albiste onak, eta nabarmendu beharra dago. Aupa zuek!\nAlbistea jasotzeko pozarekin batera, hala ere, kezka bat ere handitzen ari zait. Domeinu berria aukera paregabea da euskararentzako gune hegemoniko berri bat irabazteko. Eta ez nolanahikoa: ez gune hegemoniko bat euskararen eremu tradizional eta -barkaidazue gordintasuna- folklorikoarekin lotutakoa, oso bestelakoa baizik. .EUS euskararen domeinua izateak inoiz ez bezalako aukera da euskara eta euskal kultura esparru ‘nostalgikoarekin’ baino, etorkizunerako proiekzioa duen esparru batekin lotzeko. Euskara eta euskaldunoi perspektiba ‘futurista’ bat emateko.\nAukera hori ondo aprobetxatzen jakin behar dugu beraz, eta akordio zabalak lortu .EUSen euskarak izan behar duen zentraltasunaz. Bestela erraz samar galduko dugu eskura dugun inoiz ez bezalako aukera hau.\nErronka latza iruditzen zait hori ere, bizpahiru zantzu ikusi/entzun ditut atzoz geroztik, alarma piztu didatenak. Badakit Fundazioak argi dauzkala horren gaineko irizpideak, baina esango nuke pedagogia lan handia egin beharko dugula guztion artean datozen hilabeteotan gauzak argi izateko. Hedabideetan (EiTBn zehazki), honelako perlak entzun ditut atzoz geroztik:\n“Los vascos tendremos un signo propio de identidad en la red” (ETB2ko ekainaren 14ko gaueko Teleberria,3:30 mintutuan gutxi gorabehera).\n“Euskadi ya tiene su propio dominio en internet” (ETB2ko ekainaren 15eko eguerdiko Teleberria).\n“Euskarak presentzia minimoa izan beharko du .eus webguneetan” (transkripzio aproximatua). Euskadi Irratiko 18:00etako buletina, ekainaren 15ekoa).\nOndo azaldu beharko zaio orain publiko handiari .eus ez dela Euskadiren domeinua, ezta “los vascos”-ena ere, euskaldunena baizik. Eta uste dut temati samar jokatu beharko dela horretan, bestela “euskal kultura” (askorentzat “cultura vasca”) eta “euskararen presentzia minimoaren” leloei helduta, erraz samar topa genezake laster “elcorreo.eus”, “elmundodelpaisvasco.eus” edo -zergatik ez- “deia.eus” eta “naiz.eus”. Gai korapilatsua da, badakit, eta asko hitz egin beharko da horretaz datozen hileotan. Hor ere amore emanez gero, euskarari hegemonia emateko aukera paregabea galdu egingo dugu. Eta ez dakit nik hau bezalako beste aukera asko geratzen ote zaizkigun…\nInformatikari Euskaldunen Bilkura izan zen ostegunean Miramonen. Oso …\nTouchType enpresak, EiTBren laguntzaz, euskarazko euskarria gehitu behar …\nPingback: Bitacoras.com\t2013(e)ko ekainak 15\nPingback: Puntu Eus: poz eta erronka handia | zuzeu.com\t2013(e)ko ekainak 16\nPingback: maitego » Blogarien tartea Amarauna irratsaioan, 2013-06-16\t2013(e)ko ekainak 16\nPingback: Izkiriaturik aurkitu ditudan ene artikuluak (V) - Garaigoikoa\t2013(e)ko uztailak 15\nPingback: Puntu EUS eta euskalduntasun banatua | Turutene\t2013(e)ko uztailak 15


'Alaïa eta Balenciaga. Formaren eskultoreak' erakusketea aurkeztu dabe - bizkaie.biz\n'Alaïa eta Balenciaga. Formaren eskultoreak' erakusketea aurkeztu dabe\nBizkaie! 2021-05-03 09:09 Kulturea\nZemendiaren 1era arte egongo da ikusgai.\nCristóbal Balenciaga Museoaren hamargarren urteurrenaren harian aurkeztutako Alaïa eta Balenciaga. Formaren eskultoreak erakusketearen aurkezpenean parte hartu dau Bingen Zupiria Kultura eta Hizkuntza Politika sailburu eta Eusko Jaurlaritzako bozeroaleak. Aitatu sortzaile bi horreen –Azzedine Alaïa (1935-2017) eta Cristóbal Balenciaga (1895-1972)– ehun lanetik gora egongo dira ikusgai, Parisko Azzedine Alaïa Fundazinoaren bildumakoak danak. Zupiriagaz batera aurkezpenean izan dira Olivier Saillard, erakusketako komisarioa, Harkaitz Millán, Gipuzkoako Foru Aldundiko Kultura, Lankidetza, Gazteria eta Kirol Saileko diputadua eta Cristóbal Balenciaga Fundazinoko presidentea eta Miren Vives, Cristóbal Balenciaga Museoko zuzendaria.\nAzzedine Alaïa (1935-2018) jostun tunisiarra moda-bildumagile bikaina izan zan. Bost hamarkada baino gehiagoko lan-ibilbidean, parerik ez eban bildumea osotu eban. Teknika espezifikoz egindako jantziak zituan interesgune eta modearen historiako izen eta piezarik gutiziatuenak galbidetik erreskatetea eban helburu eta horreen artean, Cristóbal Balenciaga eban kutunena, estimatuena.\nOlivier Saillard komisario izan dauen erakusketa honek lehen aldiz batu ditu sortzaile bien ehun piezatik gora eta bien ezaugarri ugari jarten dira agirian, bai sormen-prozesuari bai diseinuari jagokenez be. Era berean, balioan jarten dau bi couturierren denporaz gaindiko ondarea eta modearen historiari egin deutsen ekarpena.\nErakusketeak sei erakusketa-areto hartuko ditu –museoko 1.000 m2 inguru–, eta apirilaren 30etik zemendiaren 1era egongo da ikusgai. Azzedine Alaïa Fundazinoak eta Cristóbal Balenciaga Museoak atondu dabe alkarlanean eta, hain zuzen, erakunde biek Hubert de Givenchy gogoratzeko abiarazotako proiektua da, izan be, ha izan zan idea horren jatorrizko sustatzailea.


Bideoa eta web bideoa: jakin beharrekoa - View2be\nYouTube-n bideoak sortzerakoan kontuan hartu beharreko gauza gutxi daude. Zure xede bezeroek bilatzen ari zaren edukia sortzen saiatzeaz gain, zure bideoa linean ikusteko egokia dela ziurtatu behar duzu.\nSinetsi edo ez, YouTube bideo ekoizleek egiten duten akats arruntena bideoak sortzen dituztela ikusleek ez dutela kontuan hartu beharrik. Ikusle tradizionalak linean ikusleek oso desberdinak dira, beraz, bereziki bideoak sortzean egon behar duzu. Ez al dakizu nolakoak diren? Beno, gaur egun, lineako audientzia nola desberdinak diren eta zer egin behar duzun ikusiko duzu zure bideoa webeko bideo perfektua bihurtzeko.\n4 Web bideoen ezaugarri bakarra\nBideoa webeko bideo bikain batean bihurtu nahi baduzu, batez ere YouTube bideoa izateko aukera handia duen bat, kontu hauek mantendu behar dituzu:\nWebeko bideoak zuzenak izan beharko lirateke. Zure kasua hasieran aurkeztu behar duzu zure ikusleen arreta jaso nahi baduzu. Izenak ausarta sortzea, mezu laburrak eta pentsaezinak diren galderen eta ondorioak sortzea normala da audientzia zure irrikaz eta irrikaz mantentzeko.\nLineako banaketarako bideoak sortzean, zure gako mezuak nabarmendu behar dituzu eta adibide labur baina argi batzuk eman. Informazio gehiago eskaini nahi baduzu, egin zure bideoaren azalpenean. Ikusleek zure bideoan zuzenean ematen ez dituzten galderen bat planteatzen duten ikusleak, orduan onena izango da zuzeneko bideoklip batera zuzentzea (ahal izanez gero, zurea) edo azalpen zehatza eman.\nOhiko bideoak istorioa jarraitzen dute, pertsonaiak, arazoak eta soluzioak banaka aurkezten dira eta artean erabilitako denbora kopuru handiarekin. Argiztapen, soinu eta grafikoentzako efektu ugari ere erabiltzen dira filmaren itxura eta sentimendua hobetzeko. Alderantziz, webeko bideoek "Simplicity is beautiful" araua jarraitzen dute. Horrek esan nahi du trantsizioak, testuak eta antzeko efektuak erabiltzea nahi baduzu, sotila eta gutxienekoa joan behar duzu. Zure lineako audientzia zure mezuan zentratzea nahi duzu, beraz, ez duzu oharkabetu edo haiek asaldatu zure argiztapenarekin, soinuan eta efektu bisualekin.\nBideoak ohikoak diren bitartean, sarritan ahotsak nahiago izaten dira, webguneko bideoetan, hizketan ari zaren moduan hobea izango da. Ikusleei nor zaren ikusten uztea da, zure helburuko bezeroekin komunikatzeko eta hurbiltzeko eta konfiantza lortzeko.\nWebeko bideoak, oro har, laburrak dira, normalean bi eta hamar minutukoak izan ohi direnak. Badirudi laburra den arren, dagoeneko estandarra bihurtu da lineako ikusleek pazientzia adar laburragoa izan ohi dutelako. Hau da, zergatik ere zuzena izan behar duzu zure edukia entregatzean. Sarrera eta itxiera klipak erabili nahi badituzu, ziurtatu laburrak egin eta zure mezuaren bihotzetara ahalik eta azkarren helaraztea.\nGogoan izan zure bideoaren lehen segundo batzuk oso erabakigarriak direla eta, beraz, ziurtatu ikusleak erakartzeko eta bideoa ikustea animatzen dutela.\nSEO webguneko bideoen zati bat da, nahiz eta bideo-sortzaile askok, batez ere YouTubers-ek, askotan ahaztu edo ahaztu egin. Zure edukiak bilaketen bidez erraz eskuratzeko modua bermatzeko, zure metadatuak optimizatu behar dituzu. Honek zure helburuko gako-hitzak zure bideo izenburuan, etiketetan eta azalpenean sartzeak barne hartzen ditu. Ahal den neurrian, gutxienez, idatzi paragrafoarentzako idatzitako paragrafo bat, bideoaren esparruari buruzko datu ugari emanez eta, era naturalean, ahalik eta hitz gehienak sartuz.\nWebguneak eta YouTube bideoak hazi egin dira eta etengabe hazten ari dira gaur egun entretenimendu, hezkuntza eta iragarki berri gisa. Goialdean daudenekin topo egin nahi badituzu, oso informatuta egon behar duzu eta zure webguneak eta YouTube bideoak zehatz-mehatz dakite. Erabil ezazu hemen ikasitakoa eta behatu itzazu zure hurrengo bideoak sortzen dituzun bitartean.


Bisuteria y complementos - Dejoy.es - Ezagutu gure lineako denda\n belarritakoak (129)\n eraztunak (8)\n eskumuturrekoak (22)\n lepokoak (37)\n marka (2)\n multzo (4)\nEmakumeen gorputzarekin lotutako bitxigintzako artikuluak. Aurkitu behar dituzun osagarriak, edozein motatako gertaeretarako. Moda bitxigintza guztiak prezio onenean. Gure bitxien kategorian bila zabiltzaten guztia aurkituko duzu, lepokoak, belarritakoak, eskumuturrekoak, eraztunak eta anklets prezio onenean. Opari bat egin behar duzu dejoy eta bilatzen ari zaren guztia aurkituko duzu.\nRegular price 5,99 € −50% Price 3,00 €\nVelvet zinta eta izar\nRegular price 4,95 € −50% Price 2,48 €\nBelarritakoak 3 bihotz


Bizkai osotik etorri da jendea Durangoko Arte eta Historia Museora Daliren erakusketa ikusteko - Durango - Anboto.org\nBizkai osotik etorri da jendea Durangoko Arte eta Historia Museora Daliren erakusketa ikusteko\nAritz Maldonado 2019-09-07 10:00\nUztailaren 18an ateak zabaldu zituenetik, 1.200 bat lagunek bisitatu dute Durangoko Arte eta Historia museoa Salvador Dali margolariaren 70eko hamarkadako obra grafikoa biltzen duen erakusketaz gozatzeko. Kopuruagaz ez ezik, erakusketak udan izan duen harreragaz ere pozik agertu da Garazi Arrizabalaga museoko zuzendaria: "Kanpoko jende asko etorri da, turista asko, inguruetako jendeaz gainera. Bizkai osotik etorri da jendea".\nArrizabalagaren berbetan, luxua da eskualdean horrelako erakusketa bat edukitzea. "Horrelako erakusketak ikusteko, hiriburuetara jo behar izaten da", esan du. Guztira, 36 obra biltzen ditu erakusketak: Cervantesen On Kixote lanerako ilustratutako grabatuak; Gala eta maitasuna protagonista dituzten irudiak; eta inkontzienteagaz lotura duten grabatuak, besteak beste.\nErakusketa ez ezik, bisita gidatuak eta tailerrak ere egin dituzte Daliren obra dela eta. Hauek izan duten harreragaz ere gustura agertu da museoko zuzendaria, jende askok parte hartu baitu.\nIrailaren 19tik aurrera, Josep Manaut valentziarraren margoekin erakusketa bat egingo dute museoan. Arrizabalagaren esanetan, Manauten obrak dituztenek museoan erakutsi ditzakete. "Modu honetan, jendeak erakusketan parte hartzea gustatuko litzaidake", adierazi du. Horretarako interesa duenak museoan bertan galdetu dezake nola egin.


Loreak, zinema eta sinergia ketuak - - Hiruka.eus\nLoreak, zinema eta sinergia ketuak\nJon Urraza 2015-09-28 12:25\nTabakalera, euskal zinearen bultzatzaile sinergikoa eraiki bitartean, produktora askok ateak itxi dituzte eta luzemetraiak estreinatuta zituzten zenbait zinegilek ogibidea laga, euren hautsontzietan ez baitzen osteko zigarrokin gehiago kabitzen. Film bat aurrera ateratzea oso zaila da, ona egitea are zailagoa, faktore askoren sinergia behar da, bat dirua da noski. Hizkuntza minorizatu batetan filmatzeko, instituzioen bultzada ezin bestekoa da, luzemetraiarako bidea sustatu ezean, txalotutako Kimuak, ekimen herrena dira, Bilbao Athletic, Athletic gabe existitzea bezain absurdua.\nLoreak bezalako produktu borobilak, Basque Country irudia munduan zehar zabaltzen du edozein torloju enpresak baino hobeto, eta funtsezko euskal marka zabalduz: euskera bera. Euskal kultura eta hizkuntza ninguneatu ohi duen estatuko zine akademiak, bere kalitatearen aurrean errenditu eta Oscar-etara joateko aurre hautatu du. Imajinatu foreign language-eko kategoriarako, urtero zuzenean bidal genezakeela euskeraz sortutako film bat, balizko euskal akademia batek hautatua; eta Loreak-en maila noiz behinka lortuz, agian finalera heldu. Horretarako, urtean film bat edo bi baino dexente gehiago ekoiztu behar dira, eta telebista publikoan, reality-ak, debateak eta horietako aurpegi ezagunekin egindako udako programa freskuez gain, fikzio interesgarria produzitu behar da; zuzendari, gidoigile, aktore eta abarrok sasoian egon behar dugu, direlako faktore sinergikoen lerrokatzea gertatzen denerako, Loreak bezalako maisu lanak sortu ahal izateko. Bestela, euskal zinearen etorkizuna Tabakaleran baino, inoiz eraiki beharko ez luketen errauskailuan legoke-eta.\nHiruka 31. paperezkoa 2015-09-24


MONDRAGONek maila txikian ekin dio industria-jarduerari — TUlankide MONDRAGON\nMONDRAGONek maila txikian ekin dio industria-jarduerari\nOro har, sektore bakoitzaren berezitasunak alde batera utzita, jarduera %20 eta %25 bitartekoa da.\nMONDRAGONeko industria jarduera berrabiarazi da baina oso modu ahulean momentuz; izan ere, oro har, sektore bakoitzaren egoera gorabehera, %20 eta %25 artean dago. Korporazioaren industria-negozioaren zati handi bat automobilgintzara bideratuta dago, eta oraindik ere erralentian dago herrialde askotan, bereziki Europan, fabrikatzaileen instalazio asko oraindik itxita baitaude.\nKooperatibek instalazioak irekita dituzten jardueretan, gutxieneko mailan bada ere, zorrotz betetzen ari dira pertsonen osasuna bermatzeko segurtasun-protokolo guztiak.\nEra berean, datorren astean jarduera-ratio horiek hobetzea aurreikusten da, bezeroen eskaera berraktibatuz joango delakoan, industria-jarduerak pixkanaka areagotzeko.\nJarduera berreskuratzen ari den nazioarteko guneetako bat Txina da, MONDRAGONeko kooperatibetako instalazioak ia normaltasunera itzuli baitira ekoizpen-fluxuetan.


Argazkia, olerkia… – 2 orrialdea – Amuitz\nSarajevoko tranbiaren zain, berriro ere. Oraingoan, UPV/EHUk argitaratu duen ikus-entzunezko batean: Tranbiaren zain\nKarezko harrien azalera gris pikorra dira gaurko hodei neurrigabeak, haien azpian argi erdi opakoa erortzen da metalezko harien antzera. Begiak zulatu ditu izpi solidoak urruneko gailur ahaztuak ikusteko, etorkizun epikora ginderamatzan bide urratuaren tunelaren ildoa. Gailurren bestaldean, itsas portuan aparraren kresal gatzatuaren artean aterpe hartu genuen iluntze aldera. Elkarren ondoan etzanda ametsetan geroa izango zenarenIrakurtzen jarraitu “Denboraren tunelean”\nGure lantokia zen hartan badira leiho borobilak: barkuan goazela dirudi enbatak sortu olatuetan goitibehera. Lantokia zen hartan bada korridore luze ilun bat barkuko bodega azpian bageunde bezala. Baina ez dago, ez, sotoaren azpian lantokia zeneko korridore luze ilun hori, eraikinaren goiko solairuan baizik, ontzia gobernatzeko aginte-zubi argitsuak beharko lukeen lekuan. Aginterik ez ekaitzari aurre egiteko,Irakurtzen jarraitu “Leihoen formaren eragina”\nAmets distopiko batean birus batek erasotzen gintuen, denok, ni neu eta nireak, eta erasoari aurre egiteko itxialdi zorrotz bat bete behar genuen, denok, nik neuk eta nireek. Amets distopiko horretatik esnatu eta bizitza horixe zen, hain zuzen: birusaren erasoaldia eta itxialdi zorrotza. Gauza arraro bat amestu dut eta esnatzerakoan egiazkoa zen. Orduan birusa nire gogoanIrakurtzen jarraitu “Izua eta eztena”\nPoetak bizitzari beldurra, filosofoak oldarra. Aingeruek hegalak bai, hegan egiterik ez. Dena ikusi nahi nuen eta oihal iluna jautsi zen. Hiri handiaren gainean, mundu osoa ere estaltzen. Altxatzeko oihal astuna, beso biekin jasotzen. Bazirudien iheska negua, aro beltzagoa zabaltzen. Berdin dio, hara goaz, grina ez da lasaia. Atzera itzultzean badugu bizigaia.\nGela handi argitsuak handitasunean hutsik argipean zuri irudi. Gela handi argitsuko hustasunean gauzak zurian beltzak antzeman. Kendu ezer eza utzi dagoena jarri arreta inguruan. Gelako paretak zorua, sabaia, beste guztia gogoan. Itxura, egia, nabari ahal dena, aurrean daukagun ikusezina.\nAmildegi ertzeko espetxean galeria ezin hitzik egin ihesean ilehoriak launaka iristen dira nota errepikatuak pentagraman idatzitako puntu lodi ilunak. Historiak utzi du musikaria bere herrian duela bi mende eta erdiko Europa erdian aberkideak doi irakasten basamortuan nola lurperatu aurpegi desitxuratuak. Sinfonia baten laugarren mugimenduak desertuko hotsak altxarazten bortitz haizean soka luzeak hildakoaren eskuak lotuz. DiruzkoIrakurtzen jarraitu “Lokamutsa”\nFereka egin didazu gaur gaueko ametsean, zure irudi lauso beroaren ondoan etzan naizenean. Gero ohez, gelaz aldatu naiz eta armiarma berde ilun erraldoi batek hanka iletsu beltz nazkagarriak astindu ditu nire gainean leiho ondoko ohearen pareko sabaian. Jakin ezazu ametsa egi bihurtuko balitz, benetan ikusiko banizkizu arma jostariak, ez nintzatekeela zure aldamenetik mugituko, zure eskuakIrakurtzen jarraitu “Fereka balitz”\nDena gainbehera datorrenean zeruan ez da izarrik geratzen. Ahalegin hutsalak errotik ateratzen du sustraia. Amildegian soka bat jarrita ere eustea ezinezkoa denean eta oinen azpian ur beltza besterik ikusterik ez dagoenean, itsasoan ez da olaturik altxatzen. Zulo beltza belusezkoa da bere iluntasunean harrapatzen zaituenean. Gero iraileko egun bat iristen da eta hondartzara zoaz, ur gardena,Irakurtzen jarraitu “Gainbehera”


Presoen hurbilketa: Frantziak ETAko beste bi preso hurbildu ditu | Berriak Politika | EiTB\nPresoen hurbilketa: Frantziak ETAko beste bi preso hurbildu ditu\nArkaitz Agirregabiria Fresnesen zegoen, Euskal Herritik 930 kilometrora, eta Iurgi Garitagoitia Poissyn, 950 kilometrora.\n'Presoen auzian posible da larunbatean berriak izatea. Bide onean gara'\nBeste bi euskal preso gerturatu ditu Frantziak\nFrantziako Gobernuak ETAko beste bi preso hurbildu ditu Euskal Herritik 200 bat kilometrora dagoen Lannemezango kartzelara: Arkaitz Agirregabiria eta Iurgi Garitagoitia, hain zuzen ere.\nEtxeratek jakinarazi duenez, Agirregabiria Fresneseko kartzelan egon da orain arte, etxetik 930 kilometrora; eta Garitagoitia Poissyn, 950 kilometrora. Dagoeneko biak daude Lannemezanen.\nArkaitz Agirregabiria 2010eko maiatzaren 20an atxilotu zuten Baionan, Mikel Carrera Sarobe ETAko buruzagi militarrarekin batera.\n2010eko martxoaren 16an, Jean-Segre Nerin jendarmearen heriotza eragin zuen tiroketan parte hartu izana leporatu zioten eta 25 urteko kartzela-zigorra ezarri zioten horregatik. ETAk hildako azken pertsona izan zen Nerin.\nIurgi Garitagoitia Pauen atxilotu zuten 2009ko uztailean. 15 urteko espetxealdia ezarri zioten ETAren logistika taldeko kidea izatea egotzita.\nFrantziako Gobernuak urte hasieran iragarri zuen euskal presoak Euskal Herritik hurbilen zeuden espetxeetara hurbilduko zituela.\nLehendabiziko hurbilketak otsailean egin zituen, Zigor Garro eta Julen Mendizabal presoak Mont de Marsango kartzelara eramanda.\nMartxoan, Josu Urbieta, Raul Aduna eta Jon Salaberria presoak hurbildu zituen Mont de Marsanera. Eta hilabete horretan bertan Jon Gurutze Maiza eta Alberto Ilundain Lannemezango presondegira eraman zituzten.\nAipatzekoa da Mendizabal eta Salaberria aske geratu direla oraintsu.


Euskaltel ezer gabe geratu da – Tropela.eus bloga\nBidaltzailea:Egoitz\t 2013-09-23 Utzi iruzkina Euskaltel ezer gabe geratu da bidalketan\nTaldea galtzea gutxi bazen, orain taldea egoerarik txarrenean desagertuko da. Izan ere 3 urterako World Tour lizentzia izango dute poltsikoan, baina faltan orain dituzten zorra ordaintzeko sosak dituzte.\nIdeiarik ere ez dut negoziaketen inguruan. Bere garaian esan nuen Fernando Alonsok talde laranja merke erosteko aukera izango zuela. Alde batetik ez lukeelako zerotik hasi behar eta 2014an Word Tour talde bat izango bailuke horrek suposatzen duen kostua kontutan izanda. Bestetik, berriz, Euskaltelen herioa ikusita, negoziaketetan indar gehiegirik gabe ikusten nuelako euskal taldea. Hau jakinda, pentsatu nahi dut Alonso eta bere taldeak ahalik eta gehien estutu duela BPCT – zertarako bestela horrenbeste abokatu eta aholkulari? -. Bestalde, BPCT-ek ahalik eta diru gehien edota irtenbiderik egokiena lortu nahiko zukeen bere langile, txirrindulari eta babesleentzat beraiekin dituzten kontratuak behartuta. Nork egin duen gehien tira? Hori ez dugula jakingo uste dut, baina galtzekoak etxeko taldeak zituela bistan zen hau guztia hasi aurretik, nire aburuz behintzat.\nAurreikuspenek huts egin dute proiektu honetan hasieratik eta ez dira gai izan gauzak ondo eramateko. Edo helburu handiegiak jarri ziren, edo kontu hau eraman duten jendea ez zegoen prest maila honetako kudeaketak eramateko, edo ez dakit zer arrazoi gehiago izan daitekeen, baina orain “etsipena” agertzeak ez dit balio. Gertakari hauek guztiek ez al dute arduradunik? “Horrela gertatu dira eta zer egingo diogu ba!” batekin bukatzen al da hau guztia?\nAlonsok bere bidea egingo du. Txirrindulari talde profesional bat nahi badu sortuko du berri bat behar badu edo beste aukeraren bat bilatuko du. Ongi etorria izango da txirrindularitza mundura eta horrela hartu beharko genuke txirrindularitza zaleok. Gureari begiratuta, ordea, Tourrean Euskaltelek etorkizuna zalantzan jarri zuenetik bertako talde bat galdua genuen.\nBidaltzailea:Egoitz 2013-09-23 Hemen argitaratua:Euskaldunak, Iritzia, Taldeak, TxirrindularitzaEtiketak: Basque Pro Cycling Team, Euskaltel-Euskadi, Fernando Alonso, World Tour


52.DURANGOKO AZOKAXalbador Kolegioa | Xalbador Kolegioa\nHemen zaude : Xalbador Kolegioa » Zer berri ? » 52.DURANGOKO AZOKA\n2017-12-12 Zer berri ?corine\nAbendoaren 7an, kolegioko 4.eko ikasleak, Durangoko azokara joan gara eguna pasatzera : Azoka, tailerrak, musika taldeak…\nNerea Arrien idazlea\nRAP TAILERRA :\nAbenduaren 7an 4.eko ikasleak Durangoko azokara joan gara. Ikasleen eguna zen. Guk Ahotsenean RAP eta HIP HOP tailerra segitu dugu. La Basu eta Aneguria raplariek HIP HOP kultura aurkeztu digute: grafitiak, freestyle, break dantza eta popping “robotaren dantza”. “Battle” lehiaketak nola antolatzen diren ikusi dugu.\nHIP HOPa gorputzaren mugimenduan oinarritzen da. RAPean aldiz ahotsa da baliabidea eta erritmo berezi batean hitzak inprobisatuz kantatzen dira. La Basu eta Aneguriak beat-box ahoarekin doinua egitea eta RAPero bakoitzak bere “flow” delakoa badaukala azaldu digute:\nArtistaren nortasunaren arabera aldatzen da “flowa”. Hitzen eta melodiaren nahasketa da.\nMomentu batez RAParen erritmoa jo dugu raperoak kantatzen laguntzeko:“Esan esan ozen ozen hemen gaude”. Bakoitzak bere historian mutikoz beztitu da mutikoek errespeta dezaten. Orain bere neska estiloa asumitzen du eta rapero neska bezala asumitzen da. RAP feministaren alde bat erakutsi digute. Esplikatu digute borrokatu direla neska bezala onartuak izateko musika mundu honetan.\n“LIBURU BAT EGINGO DUT” tailerra :\nDurangoko azokan tailer batean parte hartu dugu.\nMaite Mutuberria ilustratzaileak liburu bat nola egiten zen azaldu digu, liburu bat egiteko prozesua zehaztuz.\nLehendabizi, liburuaren bilakaera denboran zehar aipatu digu. Hasieran harri eta egurretan egiten ziren, buztin taulatxoetan, papiroan, pergaminoan, paperean, inprentan, eta orain pantailetan.\nBigarrenik, liburu bat egiteko etapa ezberdinak zein diren esplikatu digu. Lehen etapa, testuarena da, ilustratzailea hautatu behar da, maketa, azala eta kontrazala ere. Bigarren etapa, diseinuarena da. Hirugarren etapa, inprimatzearena da, papera eta tintak hautatu behar dira, frogak, koadernatzea, azala eta baita matrikula ere egitekoa da. Azkenik, salmenta kudeatu behar da, dendetara ekarri eta promozio bideoa sortu.\nBukatzeko, gure liburuxka sortu dugu.\nOrokorki, gustukoa izan dugu, nahiz eta ez dugun aski denborarik ukan gure liburuxka bukatzeko.\nairakurri.com webgunean ere azalduak dira gauza gehienak.\n← ELKAR BIZITZA : SARE SOZIALETAN BETI HAUTU DUT\tIALA : “KOLEGIOAN LASAITASUNEZ LORATU” →\nXALBADOR kolegioko laugarrenak Durangoko azokatik Bilbo hirira.\n“ITURRI ZAHARRETIK UR BERRIA” IALA


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Osasun larrialdiak (Heziketa zikloa). Erdi maila"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Osasun larrialdiak (Heziketa zikloa). Erdi maila\n1 Animazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Aurrerantz (1) - Boltxe\nEzker abertzalearen militanteok gara, gazteok eta nagusiok, betiere Euskal Herria sozialista eta independente, euskaldun, feminista eta ekologistaren alde borrokatu garenok. Gure militantzia iraultzailea Euskal Nazio Askapenerako Mugimenduaren hainbat erakunde eta kolektibotan eraman dugu aurrera, norberak egokitzat jo duen erakundean, hain zuzen ere.\nEuskal Herriak eta Ezker Abertzaleak gaur egun bizi duten egoera ikusita, bildu egin gara geure bizipenak, azterketak eta ikuspegiak elkarri azaltzeko. Gure lan, indar, gogoeta eta esperientzia Euskal Herriaren askapen nazional eta sozialaren zerbitzuan jarri nahi ditugu.\nBerrogeita hamar urtez baino gehiagoz gogor borrokatu ondoren, lortu dugu Euskal Herriak existitzen jarraitzea, euskarak bizirik irautea, klaseko kontzientzia nazionala euskal herriarengan errotzea; lortu dugu Ama Lurraren suntsipena eragoztea, feminismoak aurrera egitea, eta beste borroka askok Estatu zapaltzaileen eta kapitalismoaren aurka jo ta ke jarraitzea; nolanahi ere, zapalketa nazionalak, klasekoak eta patriarkalak hor diraute indarrean.\nEspainiak eta Frantziak proiektu sozialista eta independentista oro garatzea eragozten diote euskal nazioari. Euskal Herriak pairatzen duen zapalketa estatu horietako burgesien interesek gidatua da; izan ere, europar proiektuaren baitan, interes horiek inposatu egiten dituzte beren onerako eta herri-klaseen kontra, batez ere emakumeen eta gazteen kontra. Inposatu nahi diguten etorkizuna XIX. mendeko bizi-baldintzen antzekoa da: langabezia, miseria, bazterketa, derrigorrezko emigrazioa, terrore patriarkala, alienazioa, nagusien boterea, planetaren agorpena, nazio zapalduen genozidio kultural eta linguistikoa… Hori da demokrazia burgesa.\nDuela zazpi urtetik hona –gutxi gorabehera‑, ezker abertzaleak Euskal Herriak pairatzen duen egoera horren aurka borrokatzeko eraman duen estrategia ofiziala porrot galanta izan da, agerian geratu den bezala. Borroka instituzionala herri-borrokaren gainetik lehenestea, langile- eta herri-mugimendua ahulduz, “efikazia” politiko burokratikoa praktikatzea, alderdiaren forma hartuta, oportunismora eta taktizismora lerratuz; aldebatekotasuna erabiltzea, inposatutako legeak onartuz eta betez, eta abar. Estrategia horrek erabateko porrotera eramaten gaitu zuzenean. Horregatik, uste dugu beharrezkoa dela lan egitea eta borrokatzea politika hori aldatzeko; beharrezkotzat jotzen dugu, halaber, Zutik Euskal Herriaren aurretik ezker abertzalearen oinarrian egon diren ildo estrategikoak berreskuratzea, oraingo baldintzetara egokituz. Ezin da estrategiarik planteatu kapitalismoaren oraingo baldintzak kontuan hartu gabe. Ez da egon eta ez dago “ongizate” Estaturik, eta horren promesa egiten duen proiektu sozialdemokrata oro herria engainatzen ari da.\nEstrategia sozialdemokrata hori krisian sartu da, eta militante abertzale eta sozialisten itxaropenak betetzen ez dituenez, berregokitze-prozesu bat jarri da martxan: Abian eztabaida.\nAbian eztabaidaren hasierak itxaropen handiak piztu zituen; horregatik, Ezker Abertzaletik edo beraren ingurunetik urrundutako hainbat militante berriz ere elkartu ziren, eztabaidan parte hartzeko. Pertsona askok beren kritikak aurkezteko aukera ikusi zuten, Zutik Euskal Herria eztabaidaren unean ez bezala, garai hartan ezin izan baitzuten horrelako kritikarik egin. Bestalde, Zutik Euskal Herriarekin eta Sorturekin ados egon ziren beste pertsona batzuek, alderdi horren deriba erreformista ikusita, eztabaida ireki bat egin nahi zuten, gai guztiez hitz egin ahal izateko eta Ezker Abertzalearen benetako funtsa osatzen duten ikuspegi guztiak planteatzeko. Pertsona askok pentsatu zuten Abian eztabaidatik eragina izan zezaketela Ezker Abertzaleak behar dituen ildo politikoan eta antolatze-forman; beste batzuek, aldiz, mesfidantzaz ikusten zuten bide hori.\nLehenengo eztabaidan, 9.000 pertsonak parte hartu zuten modu aktiboan, eta Sorturen ildo politikoan ikusten zituzten arazo ugari plazaratu zituzten eta 800 ekarpenetan islatu. Bigarren fasean, Sorturen kopuru ofizialen arabera, 4.782 pertsonak parte hartu zuten. Eta eztabaidaren azken fasean, datu ofizialen arabera, 3.059 pertsonak parte hartu zuten. Parte-hartzearen beherakada hori ikusita, pentsatzen dugu eztabaidarako planteatu zen metodologia tesi ofizialetarako soilik zela erabilgarria; izan ere, benetako autokritika baztertuta, kritikatzen omen zuten politika indartu egiten zuten.\nErrealitatean, txosten ofizialak jasotako % 80ko sostengua datu faltsu bat da, zeren ez baita ezker abertzalearen % 80, baizik eta Abian eztabaida amaierara arte jarraitu duen gutxiengoarena, hau da, oso ehuneko txikia.\nAbian eztabaida mesfidantzaz ikustera bultzatzen gaituen azkeneko arrazoia da “eztabaida” egiten zen bitartean oinarriekin adostuta ez zeuden akordio estrategikoak egin direla. Adibide deigarrienetako batzuk, baina ez bakarrak, honako hauek dira: Segurako auziaren inguruan Estatuarekin egindako akordioa; EAEko Etxebizitzaren Legea PSE-EE eta UPDrekin onartu izana; Udalbiltza indarrik gabe utzi izana, EAJrekin Eudelen adostutakoaren bidez; eta Udal Legea EAJrekin onartu izana. Beste akordio batzuk ere aipatu genitzake, hala nola Arabako Aldundiaren 2016ko Aurrekontuen onarpena, eta Gasteizko Udalekoak, EAJ-PSErekin. Horiek eta beste akordio batzuek nabarmen murrizten dituzte independentzia eta sozialismorantz aurrera egiteko aukerak.\nAbian eztabaidaren edukiari eta egindako ekarpenei dagokienez, lau izan dira ildo nagusiak:\nDesobedientzia – erreboltarako eskubidea.\nPreso politikoen amnistiaren aldeko herri-mugimendua.\nZuzendaritza kolektiboa, mugimendu eredua.\nHerri-mugimendua indartzea eta garatzea, euskal Estatua eraikitzeko prozesu sozialista eta independentistaren oinarri gisa.\nPuntu horien inguruan ez da zuzenketa bat bera ere onartu, eta hori atzerapauso nabaria da Ezker Abertzaleak iraganean izan dituen ildo estrategikoen eta konstanteen ikuspuntutik.\nLehenengo puntuaren gaia, desobedientzia, funtsezkoa da borroka-prozesuetan, eta zehazki euskal herriaren borrokan. Desobedientzia aktiboaz hitz egiten dugu, horren ondorio guztiekin. Desobedientzia horrek ez du inolako zerikusirik pazifismoarekin, zeren azken batean zapaltzaileei aurre egitera eramaten baitu; desobedientzia erreboltarako eskubide gisa erabilita, etsaiari aurre egiteko une bakoitzean egokitzat jotzen diren borroka-metodoak erabiliz. Tesi ofizialek gehienez onartu dutena izan da desobedientzia zibilaz hitz egitea, baina hitz egin baino ez dute egin, praxira ezer ere eraman gabe.\nBigarrena ere ez da onartu: preso politikoen amnistiaren aldeko herri-mugimendu bat eratzea Sortutik kanpo. Euskal preso politikoen amnistiaren aldeko borrokaren zabaltasuna eta aberastasuna bakarrik jaso daitezke baldin eta borroka hori bideratzen duen erakundea alderditik kanpo antolatutako herri-mugimendu zabal bat bada, azkeneko helburu berberekin baina funtzionamendu independentearekin. Mugimendu hori are beharrezkoagoa da espainiar eta frantziar Estatuak neurri errepresiboak inposatu eta biderkatzen ari direlako. Norabide horretan lan egin nahi ez izatea amnistiaren aldeko borroka itotzea da.\nHirugarrena, zuzendaritza kolektiboa, mugimendu eredua. Langile-klasearen borrokaren historiak erakutsi duenez, guztia zentralizatu nahi denean ez dago herri-mugimendu aberatsik, baizik eta alderdiaren transmisio-kateak, azkenean herri-erakundeak itotzen dituztenak. V. Asanbladatik atera ditzakegun irakaspenak, eta euskal herriaren azken berrogeita hamar urteetako borrokaren esperientziak erakutsi duena da mugimendu moduko erakunde bat dela beharrezkoa, herri-borroken aberastasuna jasotzeko; bertan, bada batasuna estrategiaren ikuspuntutik, baina aldi berean herri-mugimendu bakoitzak badu independentzia bere borrokan.\nAzken puntuari dagokionez: herri-mugimendu bat indartzea eta garatzea euskal Estatua eraikitzeko prozesu sozialista eta independentistaren oinarri gisa, funtsezko puntu bat da herri-borroken antolaketarako. Guztia alderdi batetik edo Sortu, LAB eta Ernai biltzen dituen erakunde batetik pasatu nahi izatea herri-mugimenduak dituen aukera guztiak mugatzea eta itotzea da.\nAbian eztabaidaren emaitza horren aurrean, uste dugu V. Asanbladaren esperientziak jaso behar ditugula, hortxe baitago ENAM izan denaren ibileraren hasiera; ibilera hori borrokaz josita egon da, batzuk arrakastatsuak eta beste batzuk ez, baina lezioak ateratzeko aukera eskaini digute, beste une eta egoera batzuetan aplikatzeko, eta uste dugu baliagarriak izango zaizkigula orain ere aurrera egiteko.\nV. Asanbladatik funtsezko nozioak atera ditugu, alegia, gure herriaren borrokari jauzi kualitatibo bat ekarri zioten nozioak: zapalketa nazional ezin adiskidetuzko kontraesan bat da; beste nozio bat esplotazio kapitalista da; emakumeek zapalketa hirukoitza pairatzen dute: nazionala, klasekoa eta patriarkala; erreboltarako eskubidea, horren zentzu guztietan; prestakuntza, eztabaida, praxi, kritika eta autokritikaren beharra; Euskal Herria klase-borrokaren esparru autonomo gisa; euskal herri langilea subjektu iraultzaile gisa; klase-kontzientzia nazionala eta nazionalismo iraultzailea. Euskal herri langilearen borroka ez da iraultza demokratiko bat egiteko, iraultza sozialista bat egiteko baizik. Iraultza horren subjektu aktiboa Euskal Herri Langilea da, eta haren antolaketa ez da alderdi klasiko bat; aitzitik, mugimendua da behar duen forma.\nUne honetan, gure ustez, ezerezean gera daiteke azken berrogeita hamar urteotako borroka; edo, aldiz, berretsi egin daiteke, Ezker Abertzalea berrantolatuz eta Euskal Errepublika Sozialistarantz aurrera eginez.\nEzker Abertzalearen oraingo zuzendaritzaren erreformismoa eta oraingo ahulezia ideologikoa direla medio, orain dela urte batzuk argi zeuden zenbait kontzeptu bazterrean edo ezkutuan utzi dira, eta horien ordez kontzeptu lausoak eta pentsaera ahulekoak sartzen dizkigute mordoxka, ideologia moduan, langile-klasearen edukirik gabe, baizik eta guztiz kontrakoarekin: hiritartasuna, demokrazia –demokrazia norentzat den ondo jakin gabe‑, Estatua neutrala den zerbait bezala aurkeztu, prestakuntza alde batera utzi… gizartea erreforma hutsez eta zapalketei etekina ateratzen dietenen oniritziarekin eraldatu daitekeela “pentsatzea”. Kontua da galdera honi erantzutea: norena da Euskal Herria, euskal herri langilearena ala kapitalarena?\nHorregatik guztiagatik, testu hau hedatzera eta eztabaidatzera deitzen dugu, berriki argitaratu diren beste testu batzuekin batera, bizi dugun egoera historiko zaila bistatik galdu gabe; izan ere, egoera historiko honek masa zapalduak berpiztera eraman gaitzake eta gure antzeko kolektiboekin kontaktatzera, elkartzen gaituzten puntuak bilatzeko eta horien inguruan batzeko. Egia da lan hori oztopa dezakeen garai batean sartzen ari garela, hots, hauteskunde-garaian: espainiar hauteskundeak (ekaina), EAEko hauteskunde estatutarioak (urria); hala eta guztiz ere, aurkitu ditzakegun zailtasunak gorabehera, gure planteamendua da koiuntura honetatik koordinatuta irtetea eta aurrera egitea Askapen Nazionaleko Euskal Erakunde Sozialista Iraultzailearen eraikuntzan.\n2016ko ekainaren 6an\njunio 8, 2016 a las 9:41 am\nAupa, Aurrerantz! Biba zuek!\nBiziki pozgarria izan da zuen berri jakitea, zinez eta benetan! Zuen idazkia mamitsua eta sakona da, eta nik honako zati hauek azpimarratuko nituzke, haiekin erabat identifikatzen naizelakotz:\n» Euskal Herria sozialista eta independente, euskaldun, feminista eta ekologista.»\n«Gure militantzia iraultzailea Euskal Nazio Askapenerako Mugimenduaren hainbat erakunde eta kolektibotan eraman dugu aurrera.»\n«Duela zazpi urtetik hona –gutxi gorabehera‑, ezker\nabertzaleak Euskal Herriak pairatzen duen egoera horren aurka\nborrokatzeko eraman duen estrategia ofiziala porrot galanta izan da,\nagerian geratu den bezala»\n«Ezin da estrategiarik planteatu Kapitalismoaren oraingo\nbaldintzak kontuan hartu gabe. Ez da egon eta ez dago “ongizate”\nEstaturik, eta horren promesa egiten duen proiektu sozialdemokrata oro Herria engainatzen ari da.»\n«Une honetan, gure ustez, ezerezean gera daiteke azken\nberrogeita hamar urteotako borroka; edo, aldiz, berretsi egin daiteke,\nEzker Abertzalea berrantolatuz eta EUSKAL ERREPUBLIKA SOZIALISTArantz\n«Aurrera egitea Askapen Nazionaleko Euskal Erakunde Sozialista Iraultzailearen eraikuntzan.»\nNirekin kontatu, behar duzuenerako. Ene inguruan agiri hau eta bertzea ere zabaltzen eta eztabaidatzen saiatuko naiz. Baita jendea ideia hauen inguruan (auto)antolatzen ere…\nASKATASUNAREN BIDEAN, AURRERANTZ!!!!!!\njunio 8, 2016 a las 10:41 am\nAhantzi baino lehen: AURRERANTZ taldearen esaldi antologikoa, marko batean paratzeko modukoa:\n«EUSKAL HERRI LANGILEAREN BORROKA EZ DA IRAULTZA DEMOKRATIKO BAT EGITEKO, IRAULTZA SOZIALISTA BAT EGITEKO BAIZIK.»\nNik pegatinak eginen nituzke honekin.…\nGora Euskal Iraultza Sozialista!!!!!\nGora Euskal Errepublika (Eko)Sozialista!!!!\nPingback: Movimientos en la Izquierda Abertzale - Boltxe


Garaipena, Irati eta Aitanarentzat | El Diario Vasco\nCosta UrolaGaraipena, Irati eta Aitanarentzat\nGaraipena, Irati eta Aitanarentzat\nIrati eta Aitana. Animoak bidali nahi izan zizkieten bi gazteei. / ARGAZKIAK AMAXKAR\nOier Idiakezen arrebak Txilen izandako istripua gogoratu zuten Sporting de Herrera taldearen aurkako partidan\nJUAN MARI ZUBIAURRE GETARIA. Martes, 19 diciembre 2017, 08:28\nLehenengo Erregionaleko 3. multzoak lehen faseko azken jardunaldia zuen jokoan asteburu honetan. Getariako Keta Babyauto taldeak sailkapeneko lehen postua ziurtatua zuen baina garaipena nahi zuten Sporting de Herreraren aurkako partidan.\nKirola besterik ez da baina larunbateko partidan gogo berezia jarri zuten jokalariak bertako kapitaina den Oier Idiakezen arreba eta bere lagunari animoak bidaltzeko. Aurreko igandean Irati Idiakez eta bere ikasketa laguna Aitana Txilen zeudela istripu bat izan eta zaurituak suertatu ziren.\nDeustuko unibertsitateko bi ikasle hauek Hegoamerikako herrialdean zeuden ikasketak egiten eta haiek amaituta oporraldi labur bat gozatzeko asmoarekin, Santiagotik Viña del Mar herrira zihoazela autobus istripu batean zaurituta suertatu ziren zuten. Bi hildako ere izan ziren istripuan eta gehienak zaurituta amaitu zuten.\nHau guztia ezagututa, Ketako jokalariek partida amaieran irudian ikus daitekeen argazkia atera zuten Irati eta Aitana gogoan hartuta. Laster gurean izatea espero dugu eta izan dituzten zauriak erabat ahaztuta.\nPartidari dagokionez, garaipen berri batekin amaitu zuten lehen fasea, 4-3 Herrerako (Donostia) taldeari irabazita. Partida kontrolpean izan zuten beti getariarrak eta golegileak Ander Lazkano, Martin Royo eta Iker Agirre izan ziren, azken honek bi gol egin ondoren. Honenbestez fasea gainditu eta zozketaren zain gera-tzen dira helburu garbi batekin, igoeraren borrokan jarraitu azken jardunaldira arte.\nGazteek, berriz, 2-3 galdu zuten etxean Añorgaren aurka. Golegileak Aratz Lertxundi eta Oihan Larrañaga izan ziren. Seigarren postuan amaitu du talde honek liga.\nSagardoa eta babarrunak nagusi igandeko Santo Tomas azokan 6-9 hilabete beharko dira eliza erabilgarri jarri ahal izateko


#238 Tropela.eus podcastak: 2018ko Italiako Giroa errepasoak – 2. etapa – Tropela.eus bloga\n#238 Tropela.eus podcastak: 2018ko Italiako Giroa errepasoak – 2. etapa\nBidaltzailea:Tropela Elkartea\t 2018-05-05 Utzi iruzkina #238 Tropela.eus podcastak: 2018ko Italiako Giroa errepasoak – 2. etapa bidalketan\nGaur jokatu da 2018ko Italiako Giroaren 2. etapa. Imanol Lluciak (@imanolllucia) egiten digu laburpena mini podcast honetan. Itzuli handiko 2. etapa hau esprintean erabaki da espero bezala Viviani (QST) izan da garailea Imanolek kontatzen digun moduan. Ezustekoa, akaso, lider aldaketa gauzatu dela izan da Dennisek (BMC) tarteko helmugan lortutako gainsariari esker.\nBidaltzailea:Tropela Elkartea 2018-05-05 Hemen argitaratua:Errepasoa, Italiako Giroa, PodcastakEtiketak: Dennis, liderrak, podcast, Viviani\n#237 Tropela.eus podcastak: 2018ko Italiako Giroa errepasoak – 1. etapa\n#239 Tropela.eus podcastak: 2018ko Italiako Giroa errepasoak – 3. etapa


Nafarroako Gobernuak Aroztegiako (Baztan) UGPSa bertan behera gelditzen ez badu epaitegietara joko dugu | Sustrai Erakuntza\nGaurko prentsa agerraldia Aroztegia... eta gero zer? Plataformak eta Sustrai Erakuntzak deitu dugu Lekarozen egin nahi den UGPSari buruz gure ikuspuntua agertzeko eta honen aurrean hurrengo astetan burutuko diren ekintzen berri emateko:\nAroztegia proiektua egitasmo urbanistiko-espekulatzailea da, 228 etxebizitzako bizigune berria sortu nahi duena Baztanen, 750 biztanle inguruko bizigunea hain zuzen, gaur egun 322 biztanle dituen herri batean. Hala, golf zelaia eta hotela, jokaldi urbanistikoa zuritzeko aitzakiak bertzerik ez dira. Agerikoa denez, Aroztegiako egitasmoak Baztango egituraketan eta lurraldearen antolaketan ondorio nabariak izanen ditu; praktikan, Baztango 16. herrian bihurtuko litzateke eta, horrek, dudarik gabe, ondorio sozial, espazial eta ekonomiko sakonak ekarriko lituzke.\nAipatu beharra dago proiektu hau bera, aldaketa txiki batzuekin, herriak, tokiko administrazioak zein Aroztegia... eta gero zer? plataformak egindako lanari esker atzera bota zela eta epaitegiak legez kontrakoa izendatu zuela 2013an. Proiektua bertan behera utzi ondotik, enpresa bulkatzaileak Udalez Gaindiko Plan Sektorialaren figura erabiliz lehengo proiektu bera Nafarroako Gobernuarekin zuzenean tramitatuz egin du, horrela Lekarozko herria, Baztango Udala eta Batzar Nagusia bazter batean utziz. Azken finean, herritarren kontrako jarreraren gainetik proiektua inposatu nahi izan dute. Hori aski ez, eta nahiz eta 2008an Nafarroako Gobernuak proiektu honi udalez gaindiko izaera ukatu, aurreko legealdi bukaeran, hauteskunde bezperetan, UPNren gobernuak UGPS-a onartu egin zuen.\nModu honetan, Nafarroan eredu ekonomiko espekulatzaile eta suntsitzailea bultzatu du azken momentu arte, non gutxiengo baten interesak defenditzen diren herritarren gehiengoaren erabakia defenditu beharrean. Eredu honek iraunkortasunik ez du eta Baztango zein Nafarroako ekonomia eta baliabideak agortzera eramaten du, hurrengo belaunaldiei etorkizuna lapurtuz.\nAroztegia... eta gero zer? plataforma, Sustrai Erakuntza eta gaur hemen bildu garen eragileak Nafarroako Gobernuak UGPSak proiektuak inposatzeko eta krisia, bezerokeria eta ustelkeria bultzatzen duen eredu ekonomikoa gailentzeko erabili izana salatu nahi dugu. Adibide bezala, hor daude Etxabakoitz, Donapea, Vianako Valles Nubes, Olaztiko Cementos Portland, Aroztegia ... proiektu hauek herritarren erabakiaren gainetik pasatzeko erabili dira, demokraziari iruzur eginez eta askotan berme juridikorik gabe, enpresa bultzatzaileak diru publikoaren indemnizazioen onuradun bihurtuz. UGPS bezalako ez-ohiko baliabide juridikoa erabili da, batere interes sozialik ez duten proiektuak bertako erakundeen, eta herritarren borondatearen gainetik pasatzeko.\nHonengatik, uste dugu Nafarroako Gobernu berriak lehen bai lehen birplanteatu beharko lukeela lurraldea antolatzeko tresna honen erabilera (UGPSarena). Aitzineko gobernuek erabili dute, erran dugun bezala, tokiko entitateen erabaki eta interesen gainetik pasatzeko. Beraz, Nafarroako Gobernu berriak azken urteetan martxan jarri diren UGPSak berraztertu beharko lituzke eta udalerri bat baina gehiagotan eragiten ez dutenak ala interes orokorra kontutan ez dutenak deuseztatu.\nGauzak horrela, Nafarroako Gobernuari Aroztegiako UGPSa bertan behera gelditzea eskatzen diogu. Lekarozko herriak zein Baztango Batzar Nagusiak egindako eskaerei erantzuteko aukera izango du datozen egunetan eta garaiz dago herritar zein eragileek hainbeste aldarrikatu dugun ALDAKETA gauzatzeko. Ez dago aitzakiarik herriaren hitza zein tokiko administrazioen konpetentziak eta autonomia ez errespetatzeko, ezta UGPSak interes soziala defenditzeko erabili beharrean interes espekulatzaileak lehenesteko ere. Nafarroako Gobernuak gehiengo sozialak eskatu duen aldaketa soziala gauzatzeko bidean urrats hau ematea ezinbertzekotzat jotzen dugu. Hau egin ezean, hainbertze aldarrikatu eta irudikatutako aldaketa iruzurra bertzerik ez da izango, Aroztegiako UGPSak aurrera egitekotan erregimenaren jarraipen gisa ulertuko dugu.\nHorrela gertatuz gero, Sustrai Erakuntzak epaitegietara joko du Nafarroako Gobernuaren erabakiaren aurka eta Aroztegia... eta gero zer? Plataformarekin batera lanean jarraituko du Aroztegiako proiektu espekulatzailea gelditu arte.\nBukatzeko aipatu nahi dugu urriaren 2an arratsaldeko 7tan solasaldi bat antolatu dugula Lekarozen proiektuaren inguruko egoera azaltzeko eta izango dituen ondorioak argitzeko. Animatzen ditugu herritar guztiak parte hartzera.


Motozerrak eta flekilloak | Klitto!\nMaider Galardi 2017/06/08 Iruzkinik ez\nJoan den astean, Andoni Ortuzar EAJko Euskadi Buru Batzarreko presidenteak ondorengo esaldia bota zuen: “Edozein unetan flekilloa motozerrekin mozteari utziko diote batzuk, eta mototxa luzea jarriko dute”. EH Bilduren ustezko podemizazioaz ari zen Ortuzar. Zeharka politikagintzan aritzen diren emakumeen itxurari erreferentzia egin zion. Zeharka diot, ziur bainago EBBko presidenteak ez duela sekula egin politikan aritzen diren emakumeen estigmatizazio eta estereotipatzearen inguruko hausnarketarik. Ordea, zentro-zentroan jarri zuen berriz ere espazio publikoan aritzen diren andrazkoek bizi behar izaten duten epai fisiko eta sexualaren auzia. Erreakzioak noski, berehalakoak izan dira ezker subiranistaren aldetik. Maddalen Iriartek EAJk eta PPk egindako paktuaren aurrean alderdi nazionalistak duen ezinegonari egotzi zion Ortuzarren ateraldia. Arnaldo Otegik, berriz, EBBko presidentearen buru soilari egin dio erreferentzia. Berriz ere, ihes egin digu betaurreko moreak jantzi eta ateraldi horren atzean dagoen sexu-genero sistemaren araberako estereotipazio guztiaren inguruko hausnarketa egiteko aukera.\nEz dakit ba ote dakien Ortuzar jaunak bagaudela ezker soberanistaren inguruan flekillorik ez dugun emakumeak. Zalantza daukat Maddalen Iriartek motozerrarekin flekilloa moztu ordez ile apaindegiarenera joaten ez ote den, eskailera-itxurako ile mozketa landu hori egitera. Kontua da, ordea, Ezker Abertzaleko emakumeen inguruko iruditeria oso bat dagoela eraikia. Nola ez, mass mediek behin eta berriz azpimarratu dute, eta eraikuntza sozial horren birsortzean eragin handia izan dute, gainera. “¿Tu no eres tan vasca?”, esan zuen nire lagun kolonbiar batek mundu osoan zabaldu den Ocho Apellidos Vascos filma ikusi ostean. Mutur luzeak, zatarrak, malaostia handikoak, maila estuak soinean eta begi beltzak ongi pintatuta. Motozerrarekin moztutako flekilloa ere bai, noski. Ez gara bakarrak, ordea. Orokorrean ezkerraldeko mugimenduetan aritzen diren emakumeen gainean egindako epaiketa sistemikoa izan da hori. Ezin haientzat “politak” izan; nola ba, gure jardunak berak ere eskuartetik ihes egiten badie.\nEz ote dira, politikagintza hegemonikoan (instituzionalean, esaterako) aritzen diren gizon-heldu-zuri horiek gure aldarrikapenen beldur, geure politika egiteko maneraren beldur eta geure ahalduntze kolektiboaren aurrean izu. Horren aurrean, geure gorputza hipersexualizatzea edo itsusitzea besterik ez zaie gelditu. Baina, noski, larria da parlamentura joan ordez Zibeleseko pasarelan zaudela sentitzea edo manifestazio batera joatean hedabideek zine festibal bateko alfonbra gorrian izango balira moduan kronika egitea.\nIzan ere, emakumeok espazio publikoa hartzen hasi garenetik, eta sistema heteropatriarkal kapitalistaren erroak auzitan jarri ditugunetik, etengabeak izan dira inkisizioaren saiakerak. Epaituak, duela seiheun urte apaiz horiek egiten zuten antzera, sistemari aurre egiteagatik. Berdin dio ederrak, itsusiak, zabalak, argalak, txikiak edo altuak garen. Plaza erdian jartzen garen unetik jasan baitugu epaia. Hipersexualizatutako emakumeak ere ez dira gutxi. Ikusi besterik ez dago zer egin zuten hedabide espainolek Idoia Lopez Riañorekin. Edo bestela, begira Luis Zarraluqui UPNko parlamentariak duela egun batzuk Maria Solana Nafarroako Gobernuko bozeramaileari esandakoa: “Solana anderea, biziki jatorra zara eta ongi pasatzen dut zurekin hizketan, are gehiago, esango nuke fisikoki ederra zarela. Hori ez da arazoa”.\nEz noski, Zarraluqui, arazoa ez da ederrak ala itsusiak garen. Arazoa dira zu eta zure antzerako gizon boteredunek botatzen dizkiguzuen begirada inkisidoreak. Arazoa da emakumeok eremu publikoa hartu dugunetik etengabeko jazarpena bizi dugula, geure gaitasunak albo batera uzten dituzuela eta itxura fisiko hutsagatik epaitzen gaituzuela. Arazoa da ezin dudala besape azpian ileekin parlamentuan besoa altxatu, edo gona motz batekin agerraldi batera joan hedabideek gutaz zer esango duten pentsatu gabe. Arazoa da zuen boterea geure gorputzaren barne-barneraino sartzen saiatu zaretela. Ez dizkiguzue hankak dardararazi ordea. Geu ere ahalduntzen ari gara, eta milaka gara plazandreak. Motozerrak dantzan ditugu.\nAurrekoa Puten hautua errespetatu eta eskubideak defendatu\nBIDEOA: Maritxu Arrizabalaga Berabide 2018-05-01\nMaiatzaren 1ean, hiru eta mila aldiz errebelde! 2018-05-01\nIlustrazioa: Bibrazioak 2018-04-30


Bitxikerien kabinetea - Wikipedia, entziklopedia askea.\nBitxikerien kabineteak edo gauza miragarrien gelak esplorazio eta aurkikuntza handien garaietan (XVI eta XVII. mendeak) objektu arraro asko bildu edo erakusten ziren gela zen. Hauek naturako erreinu guztiak edo erreinuetakoren bat errepresentatzen zuten, hau da, animaliena, landareena eta minerala, gizakien gauzatzeez gain. Bitxikerien kabineteak gaur egungo museoen aurrekari zuzenak dira.\nMusei Wormiani Historiako frontispizioa Worm-eko bitxikerien kabinetea erakutsiz\nOrokorrean bitxikerien kabineteetan gaza xelebreak, esplorazioetan eginiko aurkikuntzak, instrumentu teknikoki aurreratuak erakusten ziren, Petri Errusiakoren objektu bildumaren kasuaren moduan. Horregatik, zientzia modernoaren garapenenean garrantzizko papera izan zuten, nahiz eta garaiko sinesmenak islatzen zituen ( ez zen arraroa gela hauetan “herensuge odola” edo pertsonai mitikoen hezurdurak topatzea). Katalogoen argitaratzeak, normalean ilustratuak, garaiko zientzialarien aldetik edukietara iristea ahalbideratzen zuen. Biologiaren zenbait esparrutako ikerketa goiztiarrak garrantzia izan zuen, fosilen, maskorren eta intsektuen bilduma irisgarriak sortzearen ondorioz.\nBeste kasu batzuetan koadro eta margoak biltzen ziren Leopoldo Guillermo artxidukearen kasuan bezala, gaur egungo arte museoen aurrekari moduan har daitezkeelarik.\nBitxikerien kabineteak XVIII eta XIX. mendeetan zehar desagertu ziren. Objektu interesgarrienak arte eta natur historia museotara eraman ziren.\n3 Bitxikerien kabinete handiak\nBitxikerien geletan bildumak beraien latineko izenaz izendaturiko lau kategorietan sailkatu zitezkeen.\nartificialia: giza eskuarekin eginiko edo eraldatutako objektuak pilatzen ziren bertan (antzinako objektuak, artelanak, etab.).\nnaturalia: naturako izaki eta objektuak biltzen ziren bertan.\nexótica: landare eta animalia exotikoak biltzen ziren.\nscientífica: instrumentu zientifikoak biltzen ziren.\nBitxikerien kabineteak ondorengo izendapenekin ezagutuak izan ziren: Cabinets de Curiosités Frantzian, Wunderkammern Alemania edo Austrian, Wonder Chambers Ingalaterran eta Kunstkammer Danimarkan.\nBitxikerien kabinete handiakAldatu\nErromatar Eskolako bitxikerien kabinetea Athanasius Kircher jesuitak hasi zuen, 1615ean Alfonso Donninik eginiko objektuen dohaintza Gehitu zion. Gela hau famatua izan zen Europa osoan zehar.\nOle Worm-en Kunstkammer-a1654ean Kopenhagen sortua.\nLa "Kunstkamera" bitxikeria naturalen museo erraldoi bat da. San Petesburgon Pedro I.ak sortu zuen 1719 eta 1727 bitartean. hirurehun urte beranduago publikoari ireki zitzaion.\nPragako gaztelua, Habsburgoko Rodolfo II. Enperadoreak berpizkunde berantiarreko hiru leku garrantzitsuenetako (Italia, Herbehereak eta Alemania hegoaldea) artistak bildu zituen.\nFrancesco Calceolari-rena XVI. mendeko naturalista.\nMoscardo Kondearena. Cose piu notabili gela honen ibilbidearen liburu bat da.\nElias Ashmole-ren bitxikerien kabinetea, 1677an Oxfordeko Unibertsitateari dohaintzan eman zion, Ashmolean Museoaren jatorria izanik.\nAmbras gazteluko (Innsbruck, Austria) Arte eta bitxikerien kamera, Austriako Fernando II.a erregeak eraikia XVI. Mendean.\nThe Lure of Antiquity and the Cult of the Machine: The Kunstkammer and the Evolution of Nature, Art and Technology Horst Bredekamp (Allison Brown, translator) (Princeton: Marcus Weiner) 1995\nAzken aldaketa 5 ekaina 2020(e)an, 17:54(e)tan


Irungo Harrera Sarearen aldeko jaialdia egin zen ekainaren 1ean La Kaxitan – Irunero\nPosted on 2019(e)ko ekainak 5 by Irunero\nIrungo Harrera Sarearen aldeko jaialdia egin zen ekainaren 1ean La Kaxitan. Jaialdiak egun osoko iraupena izan zuen eta sarrera doakoa izan bazen ere, Irungo Harrera Sarea diruz laguntzeko ekintzak antolatu ziren. Jaialdiko protagonista nagusia musika izan bazen ere, dantza eta bestelako adierazpen artistikoek haientzako tartea izan zuten jaialdiaren barnean.\nHarrera Sarearen aldeko jaialdi hau martxan jartzeko ideia urrian sortu zen lagun talde baten ekimenetik, Hondarribiko Fenomena jaialdiaren ostean. Lagunek osaturiko taldea handituz joan zen, sare bat eratzea lortu arte. Duela aste batzuk Patxuko Nice taldeak “Harrera” abesti solidarioa aurkeztu zuen eta jaialdia abestiaren aurkezpenarekin zuzenki loturik egon zen. Jaialdiaz gain, Herri Bazkari bat antolatu zen egun horretarako eta ticketa erosi zutenek 10 euroren truke aragizko paella edo paella beganoa aukeran eta postrea eskuratu zituzten.\nGoizetik goizaldera bitarteko iraupena izan zuen jaialdia Irungo La Kaxita gaztetxean egin zen, joan den udaran sarea bertan sortu zenez, Irungo Harrera Sarearentzako zein La Kaxitarentzako omenaldi gisa. Jaialdiak sarearen filosofia izan du oinarri, hau da, auzolana. Jaialdiaren antolakuntzako kidea den Asier Perez Karkamok adierazi duenez, “saretxo bat osatu dugu sareari laguntzeko”.\nJaialdiaren barnean, egunean zehar giro ezberdinak sortuko zirela aurreikusten zen, beraz, antolakuntzatik orduek aurrera egin ahala, jendea berritzen joango zela espero zuten. Asier Perez Karkamo, antolakuntza kideak azaldu du, “musika izan da protagonista nagusia, musikatik sortutako jaialdi bat den aldetik”. Maribop taldeko Francesco Gigliok adierazi duenez, “gure musika Mediterraneoa eta Atlantikoaren arteko zubi bat eratzen duenez, ezinbestekoa zen guretzat jaialdi honetara gerturatzea”.\nGuztira 20 ekitalditik gora izan ziren, horietako 15 musikarekin loturik. Horretarako, 3 eszenatoki eta 3 soinu-ekipo erabili ziren eta 4 soinu-teknikari aritu ziren lanean. Musika ekitaldien barnean, DJ Jawata, Maribop, Afamada Orquestina DJ, Jon Sanchez, Ane Garcia, Endika Loiola “Eztabaida”, Xabier Strubell, Gari Amondarain eta Jon Martin, Octavio Nievski, Lanbroa, Velozet eta DJ Kool artista eta taldeen emanaldiez gozatzeko aukera izan zuten bertaratutakoek.\nArgazkia: Irungo Harrera Sarea\nMusikaz gain, artea protagonista izan zen ere. Judas Arrieta artistak lientzo parte hartzaile bat margotu zuen haurrekin batera, Garabateandok tailer solidarioa eskaini zuen bitartean. Bestetik, Miren Gomez akademiak dantza garaikideko tailerra zuzendu zuen, dantzatzeko gogoa zuten adin guztietako publikoarentzako prestatuik egon zena.\n“Harrera” abesti solidarioa\n“Harrera” abesti solidarioa Patxuko Nice taldeak Irungo Harrera Sarea diruz laguntzeko asmoz sorturiko abestia da. Oier Guillaneren letran oinarriturik, Musika, antzerkia, zinema eta elkartasun arloetan lan egiten duten pertsonek abiatutako proiektuaren barruan kokatzen da abestia. Harrera abestia euro baten truke deskargatu daiteke Patxuko Nice taldearen bandcamp plataformatik, eta etekinak Irungo Harrera Sarearentzat izango dira.\nAbestiaz gain, bideoklipa errodatu dute Adrian Fernandez eta Oscar Marcos zuzendarien gidaritzapean. Bideoklipean boluntario sarearen laguntza jaso duen migratzaile batek parte hartu du. Bideoklipa YouTuben ikusgai dago eta bideoklipak jasotzen dituen bisita kopurua garrantzitsua izan daiteke, zenbateko batetik aurrera dirua lortzeko beste bide batean bihurtu daitekeelako.\nPosted in Beti GazteTagged irun, irunero, Irungo Harrera Sarea, Jaialdia, La Kaxita\nErreginaren Kopa irabazi duten Realeko jokalariei harrera egin zaie Irungo udaletxean\nEA ULERTZEN DEN


2020ko otsailaren 16an egindako Ezohiko Batzarrean onartuak.\nIZENA ETA EGOITZA SOZIALA\n“SAN FELIPE, ELKARLAGUNTZAKO ELKARTEA” entitatea, aseguru-jarduerarik gabeko Borondatezko Gizarte Aurreikuspeneko Erakundea BGAE) bereizi gabea – Entidad de previsión social voluntaria (EPSV) Indiferenciada sin actividad aseguradora- Arrasaten sortu zen 1898ko apirilaren 13an, eta Estatutu hauetan jasotzen diren arauei eta indarreko legezko xedapenei jarraitzen die.\nSFE Euskadiko BGAE Erregistroan 37-G zenbakiarekin izena emana du eta honako helbide hau du: Alfonso X Jakintsua, 3. behea, 20500 Arrasate-Mondragon. IFK: V-20054243.\nBatzar Orokorrak egoitza soziala lekuz aldatzeko ahalmena izango du; hala, Batzar Orokorrak baimena emango dio Gobernu Batzordeari egoitza soziala Arrasateko udalerri barruan lekuz aldatzeko, eta lekualdaketa egin osteko lehen Batzar Orokorrean onartuko da.\nErakundearen izena hauxe da: “SAN FELIPE, ELKARLAGUNTZAKO ELKARTEA”, aseguru-jarduerarik gabeko Borondatezko Gizarte Aurreikuspeneko Erakundea (BGAE) bereizi gabea – Entidad de previsión social voluntaria (EPSV) Indiferenciada sin actividad aseguradora-\nNORTASUN ETA GAITASUN JURIDIKOA\nErakundeak, nortasun juridikoaz gain, gaitasun osoa dauka bai ondasunak erosi, eduki, zergapetu eta besterentzeko, bai lortu nahi dituen helburuekin lotuta dauden orotariko egintza eta kontratuak egiteko; era berean, egokitzat jotzen diren prozedurak sustatu ahal izango ditu, eta dagozkion eskubideak eta akzioak gauzatu Justizia Auzitegien eta Administrazio Publikoaren Erakunde eta Bulegoen aurrean; baita era guztietako pertsona fisikoen nahiz juridikoen aurrean ere.\nEntitatearen xedea da, elkarrekiko laguntza gisa, ehorzketa eta lekualdaketa-gastuak ordaintzea, kontratuz kanpoko harremana duen SFEko bazkideak hilez gero, eta senideei prestazio ekonomiko bat ematea, Estatutu hauetan ezarritakoaren arabera. SFEk ez du aseguru-jarduerarik egiten, ez ditu Estatutu hauetan jasotako prestazioak bermatzen eta kontingentzien estaldurari erantzungo dio, baldin eta Entitatean baliabide nahikoak badaude.\nErakundearen iraupena mugagabea da, eta hala izango da Legearen arabera edo Estatutu hauetan adierazitako arrazoiren bat dela-eta erakundea desegitea egoki ikusten ez den bitartean.\nBazkide berriak sartzeko eremua Debagoieneko Mankomunitatea eta Aramaio izango da; edozein kasutan, Euskal Autonomia Erkidegora mugatzen da, batez ere; hala ere, hainbat arrazoi direla medio, zerbitzua bere mugetatik harago eman ahal izango da.\nEstatutu hauetan bazkideei legez aitortzen zaizkien eskubideekin eta interesekin lotutako erreklamazioak idatziz aurkeztu beharko dira Erakundearen bulegoetan, paperezko euskarrian nahiz Gobernu Batzordeari zuzendutako posta elektroniko bidez, non demandatzailearen, Bazkide Titularraren datu pertsonalak eta erreklamazioaren arrazoia jasoko diren.\nGobernu Batzordeak bi hilabeteko epea izango du, erreklamazioa aurkezten den egunetik zenbatzen hasita, erreklamazioan planteatutako eskaerari buruzko erabaki arrazoitu bat emateko. Erabaki horren aurka helegitea aurkeztu ahal izango da Borondatezko Gizarte Aurreikuspeneko Erakundeen gaian eskuduna den Eusko Jaurlaritzako Sailean, edo justizia auzitegi eta epaitegietan.\nBi motatako bazkideak egon daitezke: bazkide babesleak eta bazkide osoak.\nBabesletzat jotzen dira SFEtik zuzeneko etekinik atera ez, baina modu batera edo bestera Entitatea mantendu eta garatzen laguntzen dutenak.\nBazkide oso guztiek eskubide bera izango dute prestazioen gainean; horrek ez du esan nahi, ordea, egiten dituzten ekarpenek eta jasotzen dituzten onurek ez dutenik beren zirkunstantzia pertsonalekin erlaziorik izango.\nBazkide osoen artean, ondorio administratiboetarako, mota hauek bereizten dira:\nTitularrak banku-kontu bakarra duen familia-talde bateko buru agerikoak izango dira, eta Estatutu hauetan beren familia-taldeko kide guztien ordezkari gisa finkatutako eskubide eta betebehar sozialak izango dituzte.\nTitular bati lotutako onuradunak. Bi motatakoak izan daitezke:\nBazkide Titulartzat hartuko dira beren betebehar sozialak egunean dituzten adinez nagusiak. Bazkide Titular bat bere familia-talde bereko titularkide batekin trukatuko da, nahi duen guztietan, eta SFEren bulegoan dagokion erregistroa aldatzeko eskatu beharko du, besterik gabe, edo Gobernu Batzordeak hala eskatuta, ordezkaritza- eta/edo genero-arrazoiengatik.\nBazkide Onuradun Titularkidetzat (aurrerantzean, Titularkidea) hartuko dira adinez nagusi direnak, baldin eta dagokien titularrak egunean baditu bere betebehar sozialak.\nTitular edo titular baten izatezko edo zuzenbidezko seme-alabak Bazkide Onuraduntzat hartuko dira, baldin eta dagokion titularrak egunean baditu bere betebehar sozialak.\nERAKUNDEAN SARTZEKO BALDINTZAK\nErakundean Bazkide Titular edo Titularkide gisa sartzeko, ezinbestekoa da adinez nagusia izatea, EAEn bizitzea eta osasunez bikain ibiltzea; hori guztia behar den moduan egiaztatu beharko da, Erakundeak hala egiteko eskatuz gero.\nAzken finean, Gobernu Batzordeak izango du, kasu bakoitzean, edozein motatako bazkideak onartzeko ala ez onartzeko ahalmena.\nBazkide izateko, izangaia, baldin eta Gobernu Batzordeak onarpena ukatzen ez badu, urteko kuota ordaindu beharko du, onarpen-datan hainbanatuta, bai eta bere adinerako ezarritako sarrera-kuota ere.\nBatzar Orokorrak urtero onartuko ditu sartu berrientzako sarrera kuotak.\nGobernu Batzordeak eskubidea izango du Erakundean sartu nahi duen eskatzaileari Gobernu Batzordeak izendatutako mediku baten txosten medikoa eskatzeko, izan SFEn alta emateko unean, izan heriotza gaixotasun baten ondorioz gertatu ondoren, hala badagokio, egiaztatzeko bazkideak Erakundean sartu ondoren hartu zuela gaixotasuna.\nSartzeko eskaera egiterakoan bazkideak heriotzaren eta gaixotasun eragilearen berri bazeukala jakingo balitz, orduan eskaera iruzurtzat joko litzateke, eta, honenbestez, ez luke izango ez laguntzarik ez prestazio ekonomikorik jasotzeko eskubiderik; era berean, ordaindutako kuotak bueltatu egingo lirateke.\nSartzeko eskaera idatziz egin beharko da, Titularrak sinatuta eta horretarako emango zaion inprimakia beteta.\nBazkide Titular baten Titularkide edo Onuradun batek Bazkide Titularraren ohiko bizilekua ez denean, Bazkide Titularrak bere egoera berria jakinarazi beharko dio SFEri, erakundearen aurrean egoera hori erregularizatzeko.\nEra berean, Bazkide Titularra hiltzen denean, adinez zaharrena den Titularkideak Bazkide Titular gisa jarraituko du Erakundean, eta Bazkide Onuradunek, halakorik balego, onuradun gisa segituko dute.\nTitularkiderik ez balego, Onuradun zaharrenak Bazkide Titular izaera hartuko luke, bazkidearen zenbaki berberari eutsiz. Une horretan pertsona hori 18 urtetik beherakoa bada, Gobernu Batzordea bere legezko tutoreengana zuzenduko da egoera erregularizatzeko.\nBazkide orok bere borondatez utzi ahal izango dio Erakundeko kide izateari, betiere adinez nagusia bada eta idatziz adierazten badu. Ondorioz, Titularrak bere familia-taldeko adin nagusiko edozein kideren baja eskatu ahal izango du, baldin eta kide horrek idatziz adierazten badu.\nUrteko kuota ordaindu eta estatutu hauetan jasotako gainerako betebeharrak betetzen badituzte, prestazioa jasotzeko eskubidea hurrengo abenduaren 31ra arte mantenduko dute, eta une horretatik aurrera eskubide eta betebehar guztiak kenduko zaizkie.\nEskaera egin duen pertsonak bazkide gisa baja hartu eta urtebetera arte onartu ahal izango da berrartzea, eta sarrera-kuota ordaindu beharko du, bajaren datatik zenbatzen hasita, epe hori gainditzen badu.\nBAZKIDE TITULARREN BETEBEHARRAK\nBazkide Titularrek beren familia-taldeari dagozkion kuotak ordaindu beharko dituzte, azken Batzar Nagusian erabakitakoak, kopuru eta epe jakin batean.\nUrteko kuotak ordainketa bakarrean ordainduko dira, eta banku-helbideratzearen bidez bakarrik. Kobratzeko agindua eman ondoren, aurkezten diren itzulketak errekargurik gabe kudeatuko dira, baldin eta jaulkipen-datatik hilabete baino lehen ordaintzen badira. Geroagoko ordainketek errekargua izango dute, urteko kuota osoa jaulkipen-datarekiko atzerapen-hilabeteekiko hainbanatuta. Behin eta berriz ohartarazita urteko kuota ordaintzen ez bada, hutsegite larritzat joko da eta, 31. artikuluan jasotzen den bezala, Entitatetik behin betiko bereiztea ekar dezake (32. artikulua).\nBazkide oso guztiek urteko kuota murriztua izango dute 40 urte bete arte. Bazkide Titularrek eta Titularkideek hurrengo urtearen hasieratik ordainduko dute urteko kuota osoa. Bazkide Onuradunek urteko kuota murriztua ordainduko dute 40 urte betetzen dituzten urtera arte, eta hurrengo urtearen hasieran urteko kuota osoaren Bazkide Titular edoTitularkide bihurtu beharko dira, Estatutu hauetan jasotzen diren prestazioak jasotzen jarraitzeko.\n40 urte betetakoan, Onuradunek prestazioen gaineko eskubideak izango dituzte, baldin eta titularrak, urteko kuota onuradun gisa ordaintzeaz gain, onuradunaren datuak idatziz eguneratzen baditu; horrela, hurrengo urtearen hasieran, familia talde berri bateko Bazkide Titular edo titularkide bihur daitezke. 40 urte igaro eta datuak eguneratu ez badira, SFEk ez du inolako erantzukizunik izango.\nBazkide Titular edo titularkide baten izatezko seme-alabek Estatutu hauetan jasotako prestazioak estalirik izango dituzte jaiotzen direnetik 2 hilabete bete arte. Epe hori igaro ondoren, onuradun izateko, titularrak onarpena tramitatu beharko du. Gobernu Batzordeak onarpena ukatzen ez badu, dagokion urteko kuota ordainduta formalizatuko da, jaioteguna urte horretan hainbanatu ondoren. Heriotza lehenengo bi hilabeteen ondoren gertatuz gero, aurreko izapideak egin gabe, SFEk ez du inolako erantzukizunik izango.\nIzatezko seme-alabak Bazkide Onuradun batenak izanez gero, Estatutu hauetan jasotako prestazioak estaliak izango dituzte jaiotzen direnetik 2 hilabete bete arte. Epe hori iraganik, jaioberria Onuradun izateko, beharrezkoa izango da gurasoetako bat bazkide Titular bihurtzea, edo bazkide Titular gisa onartzeko eskatzea, bere familia elkartuarekin, eta, Gobernu Batzordeak onarpena ukatzen ez badu, talde horretako kideen urteko kuotak ordainduta formalizatuko da, urteko jaiotza-datarekin hainbanatuta. Heriotza lehenengo bi hilabeteen ondoren gertatuz gero, aurreko izapideak egin gabe, SFEk ez du inolako erantzukizunik izango.\nDagokion Titularrak idatziz eskatuz gero, Gobernu Batzordeak aurreko irizpideak salbuetsi ahal izango ditu familia taldea osatzeko orduan.\nKuotetan edozein aldaketa egitekotan, aldaketa hori indarrean sartu aurretik Batzar Orokorrak onartu beharko du.\nEstatutu hauetan xedatutakoaren arabera, titular edo titularkide bihurtzen diren onuradunek 40 urte bete eta hurrengo urtearen hasieratik aurrera ordainduko dute urteko kuota osoa.\nEra guztietako Bazkide guztiek bete beharko dituzte Entitatearen gobernu organoek balioz hartutako erabakiak.\nBazkide Titularrak behartuta daude Gobernu Batzordearen proposamenez Batzar Orokorrak izendatzen dituen karguak onartzera. Gutxienez, bi urtez luzatuko den lehen aldi bat egongo da, eta segidako beste batzuk, aurreko kargu-uztetik 20 urte igarota. Gobernu Batzordearen irizpidearen arabera behin eta berriz eta arrazoirik gabe uko egiteak zehapena ekar dezake, 31. artikuluan jasotako zehapen araubidearen arabera.\nErakundean sartzeko eskaera ereduan, Bazkide Titular izateko aurkeztu denak Titularkide edota Onuradun diren familiartekoak zerrendatuko ditu, nahi badu, Estatutu hauetan xedatutakoaren arabera.\nEra berean, Bazkide Titularrek derrigorrez jakinarazi beharko diote Gobernu Batzordeari, idatziz, familian gerta litekeen edozein aldaketa, hala nola helbide-aldaketak, banku-helbideratzea, telefonoa, helbide elektronikoa, etab.\nEdozein arrazoi dela-eta Bazkide Titularkidearen eta/edo Onuradunen izendapena aldatu nahi izanez gero, idatziz eskatu beharko da.\nBAZKIDE GUZTIENTZAKO PRESTAZIO MUTUALIZATUAK ETA HORIEK GAUZATZEKO MODUA\nBazkide baten heriotza gertatzen denean eta entitateak behar adina diru badu, SFE behartua dago gastu hauek ordaintzera:\na) Heriotza estatuak hartzen duen lurraldean gertatzen bada:\nGorpua heriotza gertatu den lekutik hildakoaren bizileku edo errolda-lekuraino.\nErrausketa-labea aukeran, Batzar Orokorrak zehaztutako zenbatekoaren mugaraino\nb) Heriotza atzerrian gertatzen bada, aurrez gastuen fakturak justifikatu ondoren, Batzorde Orokorrak urtero zehazten duen kopuruaren mugaraino, ehorzketa gastuak konpentsatzeko.\nEta, gainera, prestazio ekonomiko bat heriotza bakoitzeko, Batzar Nagusiak urtero finkatuko duen, eta zenbatekoa murriztu egingo dela Tanatorioarentzat eta/edo Errausketa-gelarentzat finkatutako mugen zenbatekoekin, aukerako zerbitzu horiek ere SFEk ematen baditu.\nBazkide guztiek kategoria bereko zerbitzuak edukiko dituzte, eta zerbitzuok hobetzea haien kontura izango da.\nBazkideak beren eskubideen jabe izango dira entitatean sartu eta hiru hilabete igaro ondoren, jaioberriena izan ezik, 10. artikuluan jasotzen den bezala. Izan ere, horixe izango da sarrera kuota edota urteko kuota ordaintzeko data.\nIstripurik gertatuz gero, hiru hilabeteko gabealdiak ez du eraginik izango.\nSarrera datatik zenbatzen hasi eta urtebete igaro baino lehen gertatu bada heriotza, eta gaixotasun baten ondorioz gertatu bada, Erakundeak txosten mediko bat aurkeztea eskatu ahal izango du, heriotzaren arrazoia Erakundean sartu ostean jazo zela frogatzeko.\nGaixotasuna entitatean sartu aurretik ezagutzen bada, SFEk heriotzagatik ordaindutako zerbitzuen eta zenbatekoen itzulketa eskatu ahal izango du, eta ordaindutako kuotak itzuli egingo dira.\nPrestazio ekonomikoa beste gastu batzuk ordaintzeko erabiliko da: ehorzketa, loreak, prentsako eskelak edo heriotzaren ondoriozko beste gastu batzuk, hura agortu arte. Senideen kontura izanen da kontratatutako zerbitzuen gehiegizko kostua. Prestazio ekonomikoa ordaintzeko, banku-transferentzia egingo da urteko kuota helbideratuta dagoen kontura.\nSFEk kontratatuta dituen ehorzketa zerbitzu guztiei uko eginez gero, zenbateko bat ordainduko da, hildakoaren Titularraren kontura, konpentsazio gisa, gehi prestazio ekonomikoa. Aurreko prestazioetako batzuei borondatez uko egiteak ez du esan nahi SFEk konpentsazio-zenbateko partzialik emango dionik, eta konpromisorik gabe geratuko da.\nUko egitearen eta prestazio ekonomikoaren konpentsazioaren zenbatekoa urtero onetsiko du Batzar Orokorrak.\nEntitateak ematen dituen prestazioak bateragarriak eta erabat independenteak dira bere bazkideei aseguru pribatuekin lehia edo bikoiztasun bidez dagozkien onurekin. Kasu horretan, hileta-zerbitzuari eta prestazio ekonomikoari uko egitearen konpentsazio gisa urtero finkatutako zenbatekoak ordainduko ditu SFEk.\nErakundeak ez du banatuko bazkideen artean dibidendurik edo entregarik baldin eta, egindako ordainketekin lotuta, bazkide horientzat espekulatzeko edo irabazteko ekintza bat ekartzen badute; izan ere, Estatutu hauetan ezarritako prestazioetarako kopuruak baino ez dira ordainduko.\nEkitaldiaren amaieran soberakinik baldin badago ez da horien banaketarik egingo, (Ogasun eta Ekonomia sailburuaren 2019ko abenduaren 26ko, Erregimen Berezia duten eta aseguru-jarduerarik egiten ez duten BGAE bereizi gabeak arautzen dituen aginduaren 8. artikuluak eskatzen dituen funtsak baino handiagoa), salbu eta entitatea likidatu eta desegiten denean, Estatutu hauen 65. artikuluan ezarritakoaren arabera. Soberakinek heriotza-prestazioetarako Hornidura Teknikoak handituko dituzte.\nBazkideen alde ezarritako prestazioak pertsonalak eta transferiezinak izango dira; ondorioz, ezin izango dira laga, ez osoki ez partzialki, eta ez dira berme gisa erabili ahal izango bazkideek hirugarren pertsonekin har litzaketen obligazioak betetzeko.\nERANTZUKIZUN EKONOMIKOAREN HEDADURA\nBazkide Titularrek entitatearekin duten erantzukizun ekonomikoa erregelamenduz ordaindu beharreko kuoten zenbatekora mugatzen da. Eta Entitatearena, bere bazkideekin, bitarteko horren bidez eta gainerako erregelamenduetan ordaindu beharko dituen zenbatekoekin, betiere Erakundean baliabide nahikorik badago.\nBazkide Titularren hutsegiteak hauek izango dira eta zehapen hauek ekarriko dituzte:\nEstatutu hauen araberako familia-aldaketen berri ez ematea (22. Art.)\nGobernu Batzordearen bilera batera ez joatea bidezko arrazoirik gabe.\nEdozein arrazoirengatik urteko kuota ordaintzen atzeratzea.\nSFEri datu okerrak ematea.\nBehin eta berriz egindako hutsegite arinak.\nSFEren jarduerak nahita oztopatzea.\nGobernu Batzordeko kideekiko edo SFEko langileekiko errespeturik ez izatea.\nBatzar Nagusian baimenik gabe esku hartzea.\nGobernu Batzordeko kide gisa behar den laguntza ez ematea.\nBehin eta berriz hutsegite larri bat egitea.\nAitorpenak faltsutzea edo SFEren aurrean datu okerrak aurkeztea.\nSFEren interesak asmo txarrez kaltetzea.\nUrteko kuota ez ordaintzea. 17. artikuluaren arabera zehatuko da.\nGobernu Batzordeko kide izateari behin eta berriz eta arrazoirik gabe uko egitea.\nAurreko hutsegiteak eta Estatutu hauetako beste edozein ez-betetze Gobernu Batzordeak zehatuko ditu, larritasunarekiko proportzionalak izango dira, eta isunak, eskubideak aldi baterako kentzea edo Erakundetik behin betiko kentzea izan daitezke, egin dituzten erantzukizunak eskatzeko eta bete gabe dituzten betebeharrak betetzeko aukera alde batera utzi gabe.\nZehapenak larritasunaren arabera sailkatzen dira:\nHutsegite arinagatiko zehapena:\nOhartarazpen pribatua: zehatuari ahoz edo idatziz jakinaraztea.\nBazkide bakoitzak urtebetera arteko kuota-zigorra.\nZehapena hutsegite larriagatik:\nOhartarazpen publikoa Batzarraren aurrean.\n400 €-tik 600 €-ra bitarteko zehapen ekonomikoa, hutsegiteen errepikatze-mailaren arabera.\nGobernu Batzordean karguak betetzeko aldi baterako desgaitzea, 1 urtetik 6 urtera.\nZehapena, hutsegite oso larriagatik:\n600 €-tik 2.000 €-ra bitarteko zehapen ekonomikoa.\nGobernu Batzordean karguak betetzeko desgaikuntza iraunkorra.\nGobernu Batzordeak Bazkide Titular bat eta haren familia taldea kanporatzea erabaki ahal izango du, kuoten urte bateko ordainketa-atzerapena badauka.\nZEHAPENAK EZARTZEKO PROZEDURA\nGobernu Batzordearen eskumena da zehapenak ezartzea. Zigortutako pertsonak hogeita hamar eguneko epea izango du errekurtsoa aurkezteko, Batzarrari berari zuzendutako idazki baten bidez. Azken batean, Batzarrak ebatziko du.\nEzarritako zehapena berresten duten Gobernu Batzordearen ebazpenen aurka ez da errekurtsorik jarriko Gobernu Batzarrean bertan.\nHala ere, Bazkide Titularrei eskubidea aitortzen zaie Batzar Nagusian errekurtsoa jartzeko, bai eta Batzar Orokorrak hartutako erabakien aurka ere, Eusko Jaurlaritzan Gizarte Aurreikuspeneko Erakundeetan eskumena duen Sailaren aurrean, erakundearen antolaketari eta funtzionamenduari buruzko gaietan. Hori guztia, Justizia Epaitegi eta Auzitegiei emandako eskumenaren kalterik gabe.\nBatzar Nagusia Erakundearen borondate sozialaren organo gorena da, Bazkide Titularrek (edo haien ordezkariek) zuzenean osatua, Estatutu hauetan ezarritakoaren arabera.\nBatzar Nagusira boto eskubidearekin joateko ezinbesteko baldintza izanen da Bazkide Titularra izatea eta betebehar sozialak egunean izatea.\nBatzar Nagusia bilkura arruntean edo berezian biltzen ahalko da\nLehendakaritza, lehendakariordetza, idazkaritza, diruzaintza eta sei kidek osatutako Gobernu Batzordeak administratu eta ordezkatuko du Entitatea.\nGobernu Batzordearen eskumenak dira:\nErakundeko Administrazioa, hau da, behar bezala jarduteko eta erregimena ezartzeko behar diren neurriak hartzea, Dauden funtsak prestazioei aurre egiteko nahikoak ez badira, Gobernu Batzordeak Batzar Nagusiari proposatu ahal izango dio prestazioak murriztea edo bazkideek egin beharreko ekarpenak gehitzea.\nBazkideak onartu, behin betiko banandu eta berriz onartzea eta zehapenak ezartzea, beti ere Estatutu hauetan finkatutako arauei jarraikiz.\nErakundearen martxa onerako beharrezkotzat jotzen dituen kanpoko zerbitzuak kontratatzea.\nUrteko Ohiko Batzar Orokorrak onetsiko du Gobernu Batzordearen osaera, Gobernu Batzordeak berak proposatuta.\nGobernu Batzordea urtero berrituko da, eta kideen erdiei eragingo die urtero.\nLehenbiziko hautaketan, lehendakariak, diruzainak eta hiru kidek utziko dute kargua, eta gainerakoak hurrengo hautapenean. Hurrenkera hori hurrengo hauteskundeetan errepikatuko da.\nKarguan bi urtez egon beharko da, eta Gobernu Batzordeak eskatuta, Batzar Nagusiak onartutakoan eta interesatuen onespenarekin berriro hautatu ahal izango dira.\nGobernu Batzordean karguak betetzeko ezinbesteko baldintza izango da Entitateko Bazkide Titularra izatea, adinez nagusia izatea eta betebehar sozialak egunean izatea.\nGobernu Batzordearen izendapenak eta osaera Eusko Jaurlaritzako Gizarte Aurreikuspeneko Erakundeen Erregistroari jakinaraziko zaizkio.\nZuzendaritza-postuak betetzen dituzten bazkide titularrek ezin izango dute inolako ordainsaririk jaso haien kudeaketagatik, baina erakundean zerbitzu teknikoren edo profesionalen bat modu iraunkorrean ematen dutenek izango dute ordainsaria jasotzeko eskubidea.\nGobernu Batzordea bi hilean behin bilduko da, gutxienez, ohiko gaiak aztertzeko, eta Lehendakariak bilera berezirako deia egin dezake, egoki irizten dionean.\nGobernu Batzordea balio osoz eratzeko, beharrezkoa izango da kideen erdiak gehi bat bertan egotea.\nGobernu Batzordearen ebazpenak botoen gehiengoz hartuko dira, eta Lehendakariak kalitatezko botoa izango du berdinketak erabakitzeko.\nEztabaida eta prozeduretan, Lehendakariak zehazten duen ordena eta sistema erabiliko dira.\nGOBERNU BATZORDEKO IZENDAPENEI DAGOZKIEN ESKUMENAK\nLehendakaritzaren eskurantzak izanen dira Gobernu Batzordearen eta Batzar Nagusien bileretako eztabaidak zuzentzea, Gobernu Batzordearen bilerak deitzea eta premiazko kasuetan behar diren neurriak hartzea.\nEntitatea hirugarrenen aurrean ordezkatzea.\nLehendakaritza ordezkatuko du hura ez dagoenean. Halaber, SFEk eskainitako edo azpikontratatutako hileta-zerbitzuak behar bezala ematen direla gainbegiratzeko ardura izango du.\nEntitatearen funtsak zaindu eta erregelamenduzko ordainketak egingo ditu; Gobernu Batzordearen hileko bileren kontuak eta Ekitaldikoak prestatuko ditu, Balantzearekin batera, Ohiko Batzar Orokorrerako.\nUrteko kuoten kobrantza kudeatuko du eta ordaindu gabeko kuoten kobrantzaz arduratuko da.\nIdazkaritzaren eginkizunak honako hauek dira: Gobernu Batzordearen eta Batzar Nagusien bileretako aktak idaztea; bilkuretako gai-zerrenda xedatzea; bulegoko langileek tramitatu beharreko bazkideen altak eta bajak berrestea; ekitaldi bakoitzeko memoria idaztea eta, Lehendakaritzarekin batera, hartzen diren erabakiak betetzea.\nLehendakaritzarekin batera, Eusko Jaurlaritzara eta beharrezkoa duten erakunde ofizialetara bidali beharreko dokumentazio ofiziala prestatu eta sinatzea.\nGobernu Batzordearen bileretarako deia egitea.\nGobernu Batzordeak agintzen dizkien eginkizunak beteko dituzte.\nSFE-REN BULEGOARENAK ETA HAREN LANGILERIARENAK\nSFEk bulego ordutegia duen lokal bat eta langileria izango ditu bazkideen beharrei erantzuteko. Langileriak eginkizun hauek izango ditu, besteak beste:\nElkartekideen kontsultei erantzungo die, bai eta elkartekide izan daitezkeenak erakartzeko erabil daitezkeenei ere, horretarako ezarritako komunikazio-bideen bidez.\nElkartekideen leialtasuna bilatuko du, jendearentzako arretaren bikaintasunaren bidez eta zerbitzuaren balorazioa sustatuz, bai bulegoan bai hileta-zerbitzuetan.\nBazkide izateko hautagaien datuak bete eta informatizatu egingo ditu, Idazkaritzak edo Gobernu Batzordeak alta eman duela berretsi arte.\nElkartekideen baja izapidetuko du, Idazkaritzaren jarraibideen arabera.\nElkartekideen datu-basean eguneratu egingo ditu hala eskatzen duten datuak.\nBere eginkizunei dagozkien gaiak Gobernu Batzordeko gainerako kideei jakinaraziko dizkie.\nDagokion neurrian eta Lehendakariordetzak gainbegiratuta, SFEk eskainitako hileta-zerbitzuak eta/edo azpikontratatutakoak behar bezala ematea kudeatuko du.\nEta Gobernu Batzordearen iritziz esleitzen zaizkion eginkizun guztiak.\nGOBERNU BATZORDEA OSATZEN DUTEN PERTSONEN ERANTZUKIZUN SOZIALA\nBatzar Nagusiak eskumena izango du Gobernu Batzordea osatzen duten pertsonei erantzukizunak eskatzeko, haien kudeaketagatik, eta, hala badagokio, bidezko diren zehapenak zehazteko. Horiek ordezkatzera irits daiteke.\nErakunde honek urte bakoitzaren lehen lau hilabeteen barruan egingo du Ohiko Batzar Orokorra. Gobernu Batzordeak Batzar Orokorra egin baino hamar egun lehenago gutxienez egingo du deialdia, titularrei jakinarazita. Titular bakoitzaren ordez, haren Titularkidea edo hemezortzi urtetik gorako Onuradun bat bertaratu ahal izango da.\nBilkura egin ahal izateko, lehen deialdian Bazkide Titularren edo ordezkatuen erdiak gehi batek parte hartu beharko du; bigarren deialdian –hogeita hamar minutu geroago–, bilkura egin ahal izango da, bertaratuen kopurua edozein dela ere.\nBatzar Orokorretarako deialdiak, gai zerrenda barne, Erakundearen webgunean argitaratuko dira, baita Arrasaten eskelak jarri ohi diren lekuetan ere, eta herriko komunikabideen bidez eta posta elektronikoz, helbide elektronikoa SFEri eman diotenei, informazioa zabalduko da.\nHalaber, hartutako erabakien aktak Entitatearen web orrian argitaratuko dira hilabeteko epean, bazkide guztiek jakin dezaten.\nBatzar Nagusiak ahalmen hauek izango ditu:\nGobernu Batzordeko kideen erdiak urtero hautatzea.\nGobernu Batzordearen jarduna ezagutzea eta, bidezkoa bada, memoriak, aurrekontuak eta SFEren balantzea aztertu eta onestea.\nUrteko kuoten eta sartzeko kuoten zenbatekoa onestea, baita honako hauek ere:\nUko egitearen konpentsazio-zenbatekoa.\nAtzerrian hiltzeagatik konpentsa daitekeen muga.\nFamiliarentzako gehienezko prestazio ekonomikoa.\nTanatoriorako gehienezko zenbatekoa.\nErrausketarako gehienezko zenbatekoa.\nKanpoko erakunde ikuskatzaile bati Urteko Kontu Auditoriaren kontratazioa onartzea.\nBazkideek aurkeztutako errekurtsoak ebaztea.\nEntitatearen bat-egitea, zatiketa, federazioa eta desegitea erabakitzea\nHona hemen Ohiko Batzar Orokorreko gai zerrendan jaso beharko diren gaiak:\nBi pertsona izendatzea, lehendakariarekin eta idazkariarekin batera, Batzar Orokorreko akta onartzeko.\nEkitaldiaren memoria, amaitutako ekitaldiko kontuen balantzea eta hurrengo urterako aurrekontua aztertu eta onartzea.\nUrteko kuoten eta sartzeko kuoten definizioa.\nKonpentsazio-zenbatekoen, prestazio ekonomikoaren eta prestazio bakoitzeko gehieneko zenbatekoen definizioa.\nKanpoko erakunde auditorea kontratatzea.\nGobernu Batzordeko karguak berritzea.\nBere eskumeneko beste edozein gai.\nGizarte aurreikuspeneko erakundeen arloan eskumena duen Eusko Jaurlaritzako Sailak erabakitako eredu eta jarraibideetara egokituko dira bai balantzea bai sarreren nahiz gastuen aurrekontua.\nGobernu Batzordeak, egoki irizten badio, Ezohiko Batzar Orokorrerako deialdia egin ahal izango du, Batzordeak berak eskatuta edo Titularren %20k eskatuta.\nEzohiko Batzar Orokorretan, Batzarra egitea eragin duten gaiak baino ezin izango dira aztertu. Dagokion deialdian jakinaraziko da gai horiek zein diren.\nBatzar Orokor guztietan, erabakiak botoen gehiengo soilez hartuko dira, Estatutu hauetan zehaztutakoak izan ezik.\nHala ere, Estatutuak onartu eta aldatzeko, eta baita Erakundea fusionatu, federatu eta desegiteko ere, gai horiek aztertuko diren Batzar Orokorretara bertaratutako BazkideTitularren edo haien ordezkarien 2/3en gehiengoa beharko da.\nBatzar Nagusien bileretarako deia egingo da, bileraren eguna, ordua eta tokia adieraziz, eta gai-zerrenda zehaztuko da.\nOhiko Batzar Orokorra egin eta hurrengo hilabetean zehar, Erakundeak honako hauek bidaliko ditu Eusko Jaurlaritzako Borondatezko Gizarte Aurreikuspeneko Erakundeen Erregistrora: Batzarraren akta, Gobernu Batzordekideen zerrenda, aurreko ekitaldiaren balantzea eta memoria, eta uneko urterako aurrekontua ere, Ohiko Batzar Orokorrean onetsia.\nErakundearen ondare soziala baliabide hauekin hornituko da:\nBazkideen kuoten zenbatekoa. Entitateak gutxienez 50.000,00 (berrogeita hamar mila) euroko mutua-fondoa izanen du.\nElkartutako babesleek egin ditzaketen ekarpenak.\nDohaintzak, legatuak edo legez lortutako beste edozein diru-sarrera.\nEntitatearen funtsen interesak.\nFunts sozialaren inbertsioa indarra duen araudian eta Gobernu Batzordeak onetsitako indarreko inbertsio planean ezarritakoari hertsiki loturik egingo da.\nBazkide bakoitzak ordaindu beharreko urteko kuota Batzar Orokorrak erabakiko du, Gobernu Batzordeak proposatuta.\nBatzar Orokorrak baimena ematen du Gobernu Batzordeak prestazioak murrizteko eta/edo kuoten derramak onartzeko, hala behar izanez gero, erakundearen kaudimenerako beharrezko diren hornidura teknikoak eta funtsak estaltzeko.\nEkitaldi bakoitzeko administrazio gastuak ez dira inoiz aurreko ekitaldian bildutako kuoten% 15 baino gehiago izango.\nErakundearen kontabilitatea argia eta zehatza izango da, edozein unetan benetako egoera ekonomikoa zein den jakin ahal izateko, eta ziklo ekonomikoa urte naturalari egokituko zaio.\nKontabilitate liburuak, berez, merkataritzako kodeak eskatzen dituenak izango dira, indarrean dauden arauen araberakoak.\nBazkide Titularrek edozein unetan eskatu ahal izango dute Erakundearen finantza egoerari buruzko informazioa; horretarako, eskaeraren arrazoia justifikatuko duen idazki bat aurkeztu beharko dute.\nGobernu Batzordeak eskatu zaion informazioa eman beharko du derrigorrez, Erakundearen interesak arrisku larrian daudenean izan ezik.\nEstatutu hauek aldatu egin daitezke Batzar Orokorrak hala erabakiz gero.\nERAKUNDEA DESEGITEA ETA LIKIDATZEA\nHona hemen SFEa desegiteko arrazoiak:\nErakundeko bazkideen kopurua jaitsi dela-eta Erakundearen jarduna bideraezin bihurtzea.\nBeste erakunde batekin bat egitea.\nEzohiko Batzar Orokorrak hala erabakita.\nIndarreko legedian xedatzen diren beste arrazoi batzuk direla eta.\nErakundearen xede soziala amaitzea, edo xede hori burutzea nabarmenki ezinezkoa izatea, edo Erakundearen Estatutuetan jasotako beste kasuren bat gertatzea.\nBi ekitalditan jarraian, Borondatezko Gizarte Aurreikuspeneko Erakundearen jarduera, arrazoi justifikatu barik, gelditu edo etetea.\nErakundea deseginez gero, behin eragindako prestazioei erantzunda eta banatzeko moduko erreserbak bazkideen artean banatuta, geratzen diren soberakinak eta gainerako ondasun eta tresnak eskualdeko ongintza zentro bati emango zaizkio.\nNolanahi ere, Eusko Jaurlaritzak ezarritako tramite eta erregistroak zintzoki beteko dira; gainera, Eusko Jaurlaritzan Borondatezko Gizarte Aurreikuspeneko Erakundeen erantzukizuna duen Sailari adierazi beharko zaio zein likidatzaile izendatu diren eta horien inguruko zirkunstantziak zein diren.


Nola petunia hazten da: hasiberrientzako aholkuak\nUdan, maiz lore lore ederrak lor ditzakezu lore-oheetan, arratsaldez intentsitate handiz usain leun eta atsegina erabiliz. Fabulous "lore scarlet" petunia deitzen zaio. Generoa hogeita bost espezie biltzen da.\nLoreak sinpleak eta terryak dira, handiak eta txikiak. Bere kolore distiratsua, ederra eta oso anitza da. Petaloak morea, gorria, zuria, horia, arrosa, lila, urdina izan daitezke. Petunia lore petaloak ertzetan edo lorearen erdialdean kokatuta dauden marrak aurki daitezke, forma izar baten antzerakoa.\nJende askok galdera honi buruz kezkatzen du: petunia nola hazten den jakiteko, bere lore bikainak ikusteko ahalik eta gehien. Lurzoruaren baldintza egokiak sortzen badituzu, loratzeak izozteak iraun dezake. Kimu luzeak moztu egiten dira zuhaixkaren adarkatze eta distira. Desagertu diren loreak kendu egin behar dira, tokiko leku berriak sortzen baitituzte.\nLandarea ezin da agertu. Petunia nola hazten den jakiteko gauza nagusia da. Eta nire ustez, horretarako trebetasun berezia ez da beharrezkoa. Argiak maite ditu, baina ez eguzki izpiak eguzkitsu, beraz penumbrak aukera onena izango da. Landarea ureztatze intentsiboa behar du, baina ez du gehiegizko ura jasaten. Elikadura erregularra loreak luzea eta ugaria izateko baldintza nagusia da. Ongarri aplikatu kontu handiz, hostoak irtenbide saihestuz. Landatu landarea hamar egunez behin loratze epea amaitu arte. Ongarri konplexuan potasioa behar da nagusi.\nPetunia haziak erreproduzitzen ditu. Nola petunia hazten da eta biderkatu behar da oso leuna eta txukuna izan behar duela. Egoitza-egoeretan, argiztapena ez da egokia, beraz, hazten diren landareek zenbait zailtasun dakar. Ahal izanez gero, landare gazteari argi gehiago emango zaio.\nLandare gazteek luzatzen hasten badira, hondarrarekin hautseztatu egiten dira, ureztatzeak murriztu egiten du eta landarea azkar jasotzen du. Lurrean leku iraunkorrean, petunia landatzen da azken izozteak egin ondoren. Sasoi gaztearen arteko distantziak berrogei zentimetro inguru onartzen ditu. Landareak transplantea ondo transplantatzen du.\nUdaberriaren hasieratik udazkenera arte, petunia loreak intentsitate epea irauten du. Petunia hazten den baloi trinko baten forma nola ezagutzen baduzu, zuhaixka ikusgarria ikusgarria lor dezakezu. Landare hau oso ondo hazten da kutxetan eta balkoietan eta terrazetan saskibaloi sorta desberdinak.\nBadira hibridoak eta lorategi petunia. Eguraldi baldintza desegokiak, euria edo haizea bezalakoak, multiflora taldearen kalifikazioa jasaten dute. Pendula taldearen balkoia balkoian ondo sentitzen da. Lore ugariak lortzeko, petunia behar bezala nola hazten den jakin behar duzu. Azken finean, lehen begiratuan dena nahiko erraza dirudi. Hala eta guztiz ere, askotan agrotechnics akats txikienak, ahultzea edo nahiz eta landarearen heriotza eragin. Ongarriak edo fertilizatzaileak erabiltzen ez badituzu, espero den emaitza ezin itxaron.\nEbakiko ebakiak eratzeko, erabili substantzia biologikoak, hala nola heteroauxinoa, aloe zukua eta beste batzuk. Petunias barietate eder eta arraroak udazkenean transplantatu daitezke pot batean, adar luzeak moztu eta landarea leihan neguan jarri. Horrela, ez ahaztu ureztatzeaz. Bere ikuspuntua ez da oso erakargarria izango, baina udaberrian hazkunde azkarra eta loreak hasiko dira. Ebakinak moztu ditzakezu eta sustraietarako ura jarri. Ebaki egin behar da orriaren azpian. Eriztu ebakinak erabat mantentzen dira amaren propietate guztiak.\nPetunia nola hazten jakiteko, aldez aurretik balkoian egin dezakezu eta udaberrian landareak lagunekin edo patioan apaindu.\nPeat pilulak: eskuliburua. zohikatza tablet in landatzea\nMunduan lore garestiena. Lore biziak - espezie arraroak\nPulsatilla vulgaris - udaberriko miraria\nKalina arruntak ez dela arrunt\nRose Gaixotasun eta haien tratamendua\nSendabelarrak - mistletoe! Sendabelarrak propietate eta errezeta tradizionalak\nGnatyuk Dmitry Mikhailovich: biografia, sormena eta bizitza pertsonala\nHarreman - da ... harremanak garatzeko arazoa\nAgudo otitisa media helduek eta haurrek\nSolairuan berogailu elektrikoa: iritziak, ikuspegiak eta ezaugarriak. Beheko solairuan berogailu elektrikoa instalatzea\nIdeologia kontzeptua: zein dira bere indarguneak eta ahuleziak\nErietxeko "Hope" (Rostov-on-Don): argazkiak, telefono zenbakia, berrikuspen\nBarrualdean kolorea. Zer kolore doa urdina\nKandelario kandela. Kandelario kandelak consagración tan Prayer\nPHP: azken elementua. dinamika array


Itziar Yagüek ‘A life without love’ single berria estreinatu du | Mondraberri Arrasateko Ataria\nHasiera Kultura Itziar Yagüek ‘A life without love’ single berria estreinatu du\nTestua: Presscode. Argazkia: Alberto Ruiz.\nItziar Yagüe abeslari eta konpositoreak single eta bideoklip berri bat aurkeztu du YouTuben, ‘A life without love’ izenekoa. André Édipo musikari brasildarrarekin batera, ‘Delicious’ bere estreinako EPa estreinatu eta urtebetera, euskal abeslariak bere musikaren beste atal bat eskainiko du.\n‘A life without love’, artistaren beraren hitzetan, “Abesti intimista eta gogoetatsua da, erritmoa eta nana egiteko asmoa du, eta melodia eta letra dira protagonista eztabaidaezinak. Bi elementu horiek nik nahi bezala jantzi ahal izateko, André Édipo brasildar musikaria aukeratu genuen, edertasun handiko gitarra moldaketa sotil eta zehatza ematen duena”.\n“’A life without love’ hitzak pertsona batzuk maitatzea zein zaila den aipatzen du, norbait maitatzeko batzuetan ahalegin handia egin behar izaten dela, maitasunak ez baitu ezer. Eta, hala ere, nolakoa izango litzateke gure bizitza maitasun hori gabe? Merezi al du bizitzea? Hori da gaiak planteatzen duen hausnarketa, eta uste dut denok egiten garela gutxienez gure existentziaren punturen batean “, dio artistak.\nGreg Izor bluesmana da ekoizle nagusia, eta Itziar bigarren diskoan ari da lanean. “Greg oso zorrotza da, oso motibagarria, eta berak zuzendua, ia edozer egin dezakedala sentitzen dut. Abesti hau horren adibide ona da, duela bi urte idatzi nuen arren, orain arte aurkeztu dudanaren oso bestelakoa delako “. Abestia 2021eko ekainean grabatu zen El Invernaderon, Oswaldo Terrones ingeniariarekin grabazio eta nahasketa lanetan.\nItziar Yagüe laukotean arituko da bihar, irailak 17, ostirala, Moratalazek antolatutako ekitaldi batean. Errepertorioan, ‘Delicious’ bere lehen diskoko kantak, Izorrek berarentzat idatzi dituen kantuez gain, 2022an argitaratuko duen disko berri batean ikusiko dute argia.


Baztango batzar nagusiak Aroztegiko proiektuari buruzko herri galdeketa egitea onartu du - Baztan - Erran.eus\nBaztango batzar nagusiak Aroztegiko proiektuari buruzko herri galdeketa egitea onartu du\nXorroxin irratia 2016-05-21 07:51\nHerri galdeketaren alde agertu zen ortziraleko Batzar Orokorra. Argazkia: Juan Mari Ondikol\nHerri galdeketa ez erreferendarioa izanen da ekainaren 5ekoa. Ortziraleko ez ohiko batzarrean saioan, proposamenak 23 aldeko bozka izan zituen eta abstentzio bat. Geroa Baik eta UPNk bozkatzeari uko egin zioten.\nBaztango 733 bizilagunek –hauteskunde-erroldaren %10a baino gehiago– Aroztegiari buruzko gatazkaren inguruko herri galdeketa egiteko aurkezturiko eskaeraren aitzinean, atzo arratsaldean burututako saioan, Baztango Batzar Nagusiak afera modu demokratikoan bideratzeko bitartekoak jartzea erabaki zuen, betiere gaiari arrazoizko aterabidea bilatze aldera. Horretarako, eta kalteturiko biztanlegoa entzuteari Nafarroako Gobernuak adierazitako itxikeriaren aitzinean, Batzar Nagusiak proiektu polemiko honen inguruan baztandarrek duten iritzia jasotzeko parte-hartze ariketa abiatzea erabaki du.\nZentzu honetan, herri galdeketa ez erreferendarioa egitea onartu zuen maiatzaren 20ko ez ohiko batzarrean 23 aldeko bozka, abstentzio bat eta Geroa Bai (2) eta UPNren(4) bozkatzeari uko egitearekin. Atzoko Batzarrean onarturiko eta laster udal webgunean argitaratuko den protokoloaren arabera, Baztango bizilagunek honako galdera honi erantzun ahal izanen diote: “Ados zaude Lekarozko Aroztegia eremuan 228 etxebizitza, hotela eta golf zelaia biltzen dituen egitasmo urbanistikoarekin, BAI ala EZ?”\nEgun batzuen buruan Batzar Nagusiak onarturiko protokoloaren xehetasun teknikoak ezagutaraziko ditu.


Donostian jaio zen Andoni Luis Aduriz 1971ko ekainaren 13an. Gaur egun, euskal sukaldaritzaren maila gorenean aurkitzen den gaztea da eta bere sormenek nazioartean ospea eman diote.\nPlater eta plateren artean esperimentatuz joan da sukaldaria. Modu horretan, era tradizionalez jakiak birsortzeaz gain, zientziari ere aukera bat eman dio; horretarako, Azti-Tecnalia teknologia zentroarekin lankidetzan aritu da, esaterako. Txaloak edota kritikak jaso izan ditu sukaldariak, baina argi dago inor ez dutela oharkabean utzi bere kreazioek.\nAdurizek kritika positibo asko eta asko jaso ditu eta modu horretan behin baino gehiagotan aitortu izan zaizkio sukaldaritzari eginiko ekarpenak. Donostia saria eman zioten 2001ean; urte berdinean, Bidasoa Saria. Gastronomiako Sari Nazionala eman zioten 2002an; Gastronomiako Euskadi Saria berriz, 2003an. Haurrei zuzendutako Txikichef liburuarekin berriz, Gourmand World Cookbook Awards saria eman zioten 2006an.